## Pravilnik o utvrđivanju zdravstvene sposobnosti za vojnu službu

### NN 97/2008 (22.8.2008.), Pravilnik o utvrđivanju zdravstvene sposobnosti za vojnu službu

# MINISTARSTVO OBRANE

**3005**

Na temelju članka 45. stavak 5. Zakona o službi u Oružanim snagama Republike
Hrvatske (»Narodne novine« broj 33/02, 58/02, 175/03, 136/04 i 76/07) ministar
obrane uz suglasnost ministra nadležnog za zdravstvo donosi

## PRAVILNIK

### O UTVRĐIVANJU ZDRAVSTVENE SPOSOBNOSTI ZA VOJNU SLUŽBU

I. OPĆE ODREDBE

Članak 1.

Ovim Pravilnikom propisuju se način i kriteriji za utvrđivanje zdravstvene
sposobnosti za vojnu službu te osnivanje, djelokrug rada i sastav zdravstvenih
komisija Ministarstva obrane koje utvrđuju zdravstvenu sposobnost za vojnu
službu.

Članak 2.

Zdravstveno sposobna za vojnu službu je osoba čije je zdravstveno stanje u
skladu s kriterijima propisanim ovim Pravilnikom, a zdravstveno stanje se
utvrđuje pregledima specijalista pojedinih grana medicine, funkcionalnim
ispitivanjima organa i organskih sustava, laboratorijskom dijagnostikom i
psihološkim ispitivanjima.
Zdravstvena sposobnost za vojnu službu utvrđuje se donošenjem ocjene o
zdravstvenoj sposobnosti.

Članak 3.

Zdravstvena sposobnost za vojnu službu utvrđuje se za kandidate za vojnu službu
i pripadnike Oružanih snaga Republike Hrvatske.
Kandidati za vojnu službu su: kandidati za djelatnu vojnu službu, kandidati za
kadete, kandidati za vojne stipendiste, kandidati za dragovoljno služenje vojnog
roka i kandidati za ugovorne pričuvnike (u daljnjem tekstu: kandidati).
Pripadnici Oružanih snaga Republike Hrvatske su: djelatne vojne osobe, kadeti,
državni službenici i namještenici na rasporedu u Oružanim snagama, ročnici i
pričuvnici u vojnoj službi (u daljnjem tekstu: pripadnici Oružanih snaga).
Za djelatnike Vojnog ordinarijata, kapelane i djelatnike u Vojnom ordinarijatu,
Uredu Vojnog ordinarijata i Odjelu za potporu Vojnom ordinarijatu primjenjivat
će se pravila sukladna Ugovoru između Svete Stolice i Republike Hrvatske o
dušobrižništvu katoličkih vjernika, pripadnika Oružanih snaga i redarstvenih
službi Republike Hrvatske, Statuta Vojnog ordinarijata u Republici Hrvatskoj te
Pravilnika o ustrojstvu i djelovanju Vojnog ordinarijata u Republici Hrvatskoj.
Oni stupaju na službu dekretom Vojnog ordinarija.

Članak 4.

Zdravstveni pregledi kandidata i pripadnika Oružanih snaga provode se u pravilu
u Vojnom zdravstvenom središtu, a iznimno izvan sustava Ministarstva obrane i
Oružanih snaga Republike Hrvatske u zdravstvenim ustanovama, trgovačkim
društvima koja u svom sastavu imaju djelatnost medicine rada te u privatnim
ordinacijama medicine rada (u daljnjem tekstu: izvršitelji).
Planiranje, organizaciju, evidenciju i nadzor nad provedbom zdravstvenih
pregleda kandidata i pripadnika Oružanih snaga obavljaju nadležne strukovne
ustrojstvene jedinice Ministarstva obrane i Oružanih snaga.

Članak 5.

Zdravstveni pregledi provode se kao:
– prethodni,
– periodični i
– izvanredni.

Članak 6.

Prethodni pregled obavlja se prije:
– prijama u službu
– potpisivanja ugovora o školovanju – stipendiranju
– upućivanja na dragovoljno služenje vojnog roka
– potpisivanja ugovora za ugovornog pričuvnika.
Ocjena zdravstvene sposobnosti za vojnu službu dragovoljnog ročnika vrijedi kao
ocjena zdravstvene sposobnosti za djelatnu vojnu službu ako nije prošlo više od
godinu dana od donošenja ocjene do nadnevka prijama u djelatnu vojnu službu.
Kandidati su dužni nadležnom uredu za obranu prijaviti svaku promjenu
zdravstvenog stanja u razdoblju od donošenja ocjene zdravstvene sposobnosti za
vojnu službu do nadnevka prijama u djelatnu vojnu službu.

Članak 7.

Periodični pregledi provode se u sljedećim rokovima:
1. Djelatni časnici i dočasnici:
– svake pete kalendarske godine za osobe mlađe od 45 godina života u godini
pregleda
– svake treće kalendarske godine za osobe s navršenih 45 godina života i više u
godini pregleda.
2. Djelatni vojnici i mornari:
– svake treće kalendarske godine.
3. Kadeti:
– svake kalendarske godine tijekom školovanja i po završetku školovanja.
Periodični pregled kadeta po završetku školovanja ujedno je i prethodni pregled
za prijam u djelatnu vojnu službu.
4. Vojni stipendisti:
– svake kalendarske godine tijekom školovanja i po završetku školovanja.
Periodični pregled vojnog stipendiste po završetku školovanja ujedno je i
prethodni pregled za prijam u djelatnu vojnu službu.
5. Državni službenici i namještenici na rasporedu u Oružanim snagama:
– svake pete kalendarske godine za osobe mlađe od 45 godina života u godini
pregleda
– svake treće kalendarske godine za osobe s navršenih 45 godina života i više u
godini pregleda.
6. Ugovorni pričuvnici
– svake treće kalendarske godine.
7. Djelatne vojne osobe, državni službenici i namještenici raspoređeni na
sljedećim ustrojbenim mjestima:
a) letačko osoblje u Ministarstvu obrane i Oružanim snagama (u daljnjem tekstu:
letačko osoblje): piloti (aviona i helikoptera), navigatori, navigatori –
operatori, operatori – letači, tehničari – letači i specijaliste – letači (osim
starijih od 40 godina života koji se na pregled upućuju svakih 6 mjeseci),
padobranci i osoblje kabinske posade stariji od 50 godina života, operateri
besposadnih letjelica,
b) piloti (aviona i helikoptera), navigatori, navigatori – operatori, operatori
– letači, tehničari – letači i specijaliste – letači koji posjeduju propisanu
stručnu i borbenu osposobljenost za let na vojnim zrakoplovima i izvršavaju
program vojne letačke obuke, a nisu raspoređeni na ustrojbena mjesta navedena u
stavku 7. podstavak a) ovog članka,
c) pripadnici antiterorističke postrojbe Vojne policije,
d) podmorničari, ronitelji, pomorski diverzanti,
e) pripadnici izvidničko-diverzantskih postrojbi,
f) osobe na radu s izvorima ionizirajućeg zračenja,
g) pirotehničari,
h) djelatnici koji pretežiti dio radnog vremena rade na ustrojbenim mjestima
koja su, prema opisu poslova mjesta s posebnim uvjetima rada, a za koja je u
skladu s podzakonskim propisima i pravilnicima iz područja zaštite na radu i
srodnim područjima propisan zdravstveni pregled svake kalendarske godine,
i) osobe na radu s otrovima skupine I.
– svake kalendarske godine.
8. Djelatne vojne osobe, državni službenici i namještenici raspoređeni na
sljedećim ustrojbenim mjestima:
a) osobe na poslovima radiološke, biološke i kemijske zaštite,
b) stalni članovi posade na vojnim brodovima,
c) letačko osoblje: padobranci i osoblje kabinske posade do 50 godina života,
d) ovlaštene službene osobe u Vojnoj policiji i drugim ustrojstvenim jedinicama
Oružanih snaga,
f) pripadnici postrojbi za specijalna djelovanja,
g) osobe na radu u barokomori (uz uvjet od najmanje 90 sati rada u godinu dana),
h) osobe na radu s izvorima neionizirajućeg zračenja,
i) osobe na radu s otrovima skupine II. i III.,
j) djelatnici na poslovima zaštite štićenih osoba,
k) djelatnici koji pretežiti dio radnog vremena rade na ustrojbenim mjestima
koja su, prema opisu poslova mjesta s posebnim uvjetima rada, a za koja je u
skladu s propisima iz područja zaštite na radu i srodnim područjima propisan
zdravstveni pregled svake druge kalendarske godine,
– svake druge kalendarske godine.
9. Djelatne vojne osobe, državni službenici i namještenici raspoređeni na
sljedećim ustrojbenim mjestima:
a) pripadnici gardijskih postrojbi (časnici, dočasnici i vojnici),
b) pripadnici Vojne policije osim ovlaštenih službenih osoba i pripadnika
antiterorističkih postrojbi vojne policije,
c) pripadnici obavještajnih postrojbi,
d) vojno zrakoplovno-tehničko osoblje koje obavlja poslove održavanja i preinake
zrakoplova i zrakoplovnih uređaja ili se bavi poslovima u svezi utvrđivanja
uvjeta leta i postupcima pripreme leta
– svake treće kalendarske godine.
Za pripadnike Oružanih snaga raspoređene ili operativno izmještene na ustrojbeno
mjesto vozača motornih vozila rok i sadržaj pregleda određuje se u skladu s
propisima Republike Hrvatske kojima se utvrđuje zdravstvena sposobnost za vozača
motornih vozila kojima je upravljanje vozilom osnovno zanimanje i propisima
Ministarstva obrane kojima se utvrđuje zdravstvena sposobnost vozača specijalnih
motornih vozila u Oružanim snagama, važećim na dan pregleda.
Pripadnici Oružanih snaga kojima je rješenjem utvrđen postotak tjelesnog
oštećenja (invaliditet) zdravstveno se pregledavaju svake kalendarske godine.

Članak 8.

Izvanredni pregled je zdravstveni pregled koji se provodi izvan propisanih
rokova za periodične zdravstvene preglede, a može se provesti:
– na zahtjev nadređenog zapovjednika na dužnosti zapovjednika samostalne bojne,
njemu ravne ili više razine,
– na osobni zahtjev pripadnika Oružanih snaga,
– na prijedlog izabranog doktora medicine primarne zdravstvene zaštite ili
– na zahtjev Vojnog ordinarijata.
Zahtjev za izvanredni pregled dostavlja se ustrojstvenoj jedinici nadležnoj za
upravljanje osobljem.
Zapovjednik iz stavka 1. ovog članka obavezan je zahtijevati izvanredni pregled
kada utvrdi postojanje okolnosti koje ukazuju na zlouporabu opojnih droga i
alkohola i kada djelatna vojna osoba tijekom kalendarske godine zbog
zdravstvenih tegoba nije pristupila provjeri tjelesnih sposobnosti ili nije
zadovoljila propisane standarde tjelesne sposobnosti ni nakon naknadnog
testiranja.
Izvanredni zdravstveni pregled provodi se i u slučajevima:
– nominiranja pripadnika Oružanih snaga za sudjelovanje u mirovnim misijama i
međunarodnim vojnim operacijama
– po povratku pripadnika Oružanih snaga iz mirovnih misija i međunarodnih vojnih
operacija, najkasnije u roku od 30 dana od dana povratka u Republiku Hrvatsku,
– nominiranja za pojedine oblike vojne izobrazbe izvan granica Republike
Hrvatske, u skladu sa zahtjevima škole,
– prije prijama djelatnog vojnika u djelatnu vojnu službu na dočasničku dužnost
– prije prevođenja djelatnog dočasnika u djelatnog časnika,
– prije rasporeda pripadnika Oružanih snaga na ustrojbena mjesta propisana u
članku 7., točka 7., 8. i 9. ovoga Pravilnika,
– prije rasporeda pripadnika Oružanih snaga na ustrojbeno mjesto vozača motornih
vozila.
Pregled se obavlja u skladu s propisima Republike Hrvatske kojima se utvrđuje
zdravstvena sposobnost za vozača motornih vozila i propisima Ministarstva obrane
kojima se utvrđuje zdravstvena sposobnost vozača specijalnih motornih vozila u
Oružanim snagama, važećim na dan pregleda.
– utvrđivanja zdravstvene sposobnost pripadnika Oružanih snaga kojima je na
posljednjem periodičnom/izvanrednom pregledu određena potreba daljnjeg
liječenja/dijagnostičke obrade.
– preventivnog utvrđivanja zdravstvenog stanja pripadnika Oružanih snaga koji se
raspoređuje na ustrojbeno mjesto s otegotnim uvjetima rada koji mogu štetno
utjecati na promjenu ili pogoršanje zdravstvenog stanja. Pregled je usmjeren na
one organe i simptome koji su vezani za štetno djelovanje procesa rada ili
uvjeta rada, a rok i sadržaj pregleda odrediti će se u ovisnosti o utvrđenim
štetnim utjecajima kojima je osoba izložena.
– preventivnog utvrđivanja zdravstvenog stanja djelatnika Vojnog ordinarijata,
kapelana i djelatnika u u Vojnom ordinarijatu, Uredu Vojnog ordinarijata i
Odjelu za potporu Vojnom ordinarijatu.
Pripadnici letačkog osoblja imaju obvezu prijavljivanja svake promjene
zdravstvenog stanja koja bi mogla utjecati na sigurno obnašanje dužnosti letača.
Prijava se podnosi nadležnom vojnom doktoru medicine pri matičnoj ustrojstvenoj
jedinici letača.

II. POSTUPAK UPUĆIVANJA NA ZDRAVSTVENE PREGLEDE

Članak 9.

Pripadnici Oružanih snaga upućuju se na periodične zdravstvene preglede u
rokovima propisanim člankom 7. ovog Pravilnika.
Periodični zdravstveni pregled provodi se unutar 45 dana prije isteka roka
posljednjeg periodičnog pregleda.

Članak 10.

Ustrojstvene jedinice Ministarstva obrane i Oružanih snaga, podnositelji
zahtjeva za zdravstveni pregled (u daljnjem tekstu: naručitelji), upućuju osobe
na pregled s Uputnicom za zdravstveni pregled (tiskanica UZP) koja se nalazi u
prilogu i sastavni je dio ovog Pravilnika (Prilog br. 1).
Naručitelj je obvezan podnositelja zahtjeva za izvanredni zdravstveni pregled iz
članka 8. ovog Pravilnika u roku od 30 dana od dana zaprimanja zahtjeva
obavijestiti o terminu i mjestu provedbe pregleda.
Uz Uputnicu za zdravstveni pregled pripadnika Oružanih snaga prilaže se Opis
poslova na radnom mjestu (obrazac 2-IN) i rezultati posljednje provjere
motoričkih sposobnosti.
Uz uputnicu za izvanredni zdravstveni pregled dostavlja se i pisano obrazloženje
zahtjeva.
Naručitelji su dužni voditi evidenciju o obavljenim pregledima i upućivati osobe
na preglede u skladu s rokovima propisanim ovim Pravilnikom.
Evidencija o zdravstvenim pregledima vodi se u Informatičkom sustavu personalnog
upravljanja (IS PU).

Članak 11.

Prilikom upućivanja na zdravstveni pregled kandidati i pripadnici Oružanih snaga
obavještavaju se da su izvršitelju pregleda obavezni dostaviti:
– potvrdu izabranog doktora medicine o ne/postojanju psihičkih, zaraznih i
kroničnih bolesti
– raspoloživu medicinsku i nemedicinsku dokumentaciju,
– rješenje o utvrđenom postotku tjelesnog oštećenja – invaliditeta, s
pripadajućim nalazom i mišljenjem.
Potvrda iz stavka 1. podstavka 1. ovog članka izdaje se na tiskanici P koja se
nalazi u prilogu i sastavni je dio ovog Pravilnika (Prilog br. 2).
Kandidati i pripadnici Oružanih snaga obvezni su prilikom zdravstvenog pregleda
ispuniti Izjavu pregledane osobe na tiskanici I koja se nalazi u prilogu i
sastavni je dio ovog Pravilnika (Prilog br. 3).

Članak 12.

Na periodične preglede ne upućuju se pripadnici Oružanih snaga:
– koji su prije isteka roka za periodični pregled upućeni na ocjenu
prvostupanjskoj zdravstvenoj komisiji Ministarstva obrane,
– koji dostave potvrdu izabranog doktora o postojanju akutne faze bolesti ili
ozljede. Oni su obvezni pristupiti pregledu nakon zaključenja bolovanja, odnosno
završetka akutne faze bolesti ili ozljede,
– koji se u vrijeme isteka roka za periodični pregled nalaze na rodiljnom
dopustu ili na bolovanju zbog komplikacija u trudnoći. Njih se na pregled
upućuje po povratku s dopusta,
– koji u mjesecu u kojem istječe rok za periodični pregled iz drugih razloga
nisu na svojem ustrojbenom mjestu. Njih se na pregled upućuje po povratku na
dužnost.

III. OCJENJIVANJE ZDRAVSTVENE SPOSOBNOSTI

Članak 13.

Ocjenjivanje zdravstvene sposobnosti provodi se u skladu s Metodologijskim
uputama o zdravstvenim pregledima i Metodologijskim uputama za psihološka
ispitivanja, te prema kriterijima utvrđenim Popisom bolesti i srodnih
zdravstvenih problema, Popisom minimalnih zdravstvenih zahtjeva, Popisom
psihičkih zahtjeva i Medicinskim standardima za letačke dužnosti. Dodatni
kriteriji, utvrđeni medicinskim standardima temelje se i na Zakonu o zračnom
prometu, Pomorskom zakoniku i općim propisima.
Ocjenjivanje osoba na mjestima s posebnim uvjetima rada provodi se i sukladno
općim propisima iz područja zaštite na radu.
Metodologijske upute o zdravstvenim pregledima, Popis bolesti i srodnih
zdravstvenih problema, Medicinski standardi za letačke dužnosti nalaze se u
prilogu i sastavni su dio ovog Pravilnika (Prilog br. 4, Prilog br. 5 i Prilog
br. 6).
Popis minimalnih zdravstvenih zahtjeva utvrđuje i donosi čelnik ustrojstvene
jedinice Ministarstva obrane nadležne za poslove zdravstva.
Metodologijske upute za skupna i pojedinačna psihologijska ispitivanja i Popis
temeljnih psihičkih zahtjeva za djelatnu vojnu službu sastavni su dijelovi
Pravilnika o privlačenju, selekciji i odabiru za prijam u djelatnu vojnu službu.
Ocjena zdravstvene sposobnosti donosi se na temelju rezultata obavljenog
zdravstvenog pregleda, medicinske i druge dokumentacije te rezultata
psihologijskih ispitivanja.
Na periodičnom i izvanrednom pregledu uvažava se i zdravstvena dokumentacija
koja nije starija od 6 mjeseci, uz mogućnost ponavljanja odnosno dodatne obrade
po indikaciji.

Članak 14.

Zdravstvena sposobnost ocjenjuje se jednom od ocjena:
– sposoban,
– nesposoban,
– daljnje liječenje/dijagnostička obrada.

Članak 15.

Zdravstvena sposobnost ocjenjuje se za:
– djelatnu vojnu službu ili za službu u Oružanim snagama – tijekom prethodnog,
periodičnog i izvanrednog pregleda,
– rad na ustrojbenom mjestu u okviru specijalnosti roda/službe/struke ili na
radnom mjestu – tijekom periodičnog i izvanrednog pregleda,
– zahtjeve zbog kojih je osoba upućena na izvanredni zdravstveni pregled –
tijekom izvanrednog pregleda.
Kada se ocjenjuje zdravstvena sposobnost djelatne vojne osobe, državnog
službenika i namještenika obvezno se donosi i ocjena zdravstvene sposobnosti za
djelatnu vojnu službu odnosno službu u Oružanim snagama.
Osobe za koje se utvrdi da udovoljavaju propisanim zahtjevima ocjenjuju se
ocjenom sposoban.
Osobe za koje se utvrdi da ne udovoljavaju propisanim zahtjevima ocjenjuju se
ocjenom nesposoban.
Ocjena daljnje liječenje/dijagnostička obrada donosi se za osobe za koje se
utvrdi da nije moguće donijeti ocjenu sposoban ili nesposoban zbog liječenja
koje je u tijeku te za osobe za koje se utvrdi potreba daljnjeg liječenja i/ili
daljnje dijagnostičke obrade.

Članak 16.

Zdravstvenu sposobnost kandidata i pripadnika Oružanih snaga utvrđuju
specijalisti medicine rada, zdravstvena komisija za letačko osoblje,
prvostupanjska zdravstvena komisija i viša zdravstvena komisija Ministarstva
obrane.
Specijalisti medicine rada, članovi zdravstvenih komisija, specijalisti iz
drugih područja medicine i stručnjaci pozvani od Ministarstva obrane koji
ocjenjuju zdravstvenu sposobnost letačkog osoblja i stalnih članova posade na
vojnim brodovima moraju imati i odgovarajuću stručnu osposobljenost propisanu
općim propisima za utvrđivanje zdravstvene sposobnosti zrakoplovnog i pomorskog
osoblja.

Članak 17.

Zdravstvena komisija za letačko osoblje utvrđuje zdravstvenu sposobnost
kandidata za letačko osoblje i letačkog osoblja.
Kategorije zdravstvene sposobnosti letačkog osoblja u Oružanim snagama su:
1) Kategorija A, u koju spadaju: piloti nadzvučnih borbenih zrakoplova,
2) Kategorija B, u koju spadaju: kadeti – piloti, navigatori, navigatori –
operatori, operatori – letači, tehničari – letači i specijalisti – letači,
3) Kategorija B-1, u koju spadaju: piloti dozvučnih borbenih zrakoplova i
borbenih helikoptera,
4) Kategorija B-2, u koju spadaju: piloti transportnih zrakoplova i helikoptera,
5) Kategorija C, u koju spadaju: padobranci.

Članak 18.

Zdravstvena komisija za letačko osoblje osniva se u Vojno zdravstvenom središtu.
Zdravstvena komisija ima 5 (pet) članova od kojih je jedan ujedno i predsjednik
a jedan zamjenik.
Predsjednik i zamjenik zdravstvene komisije su doktori medicine – specijalisti
medicine rada, 2 (dva) člana su doktori medicine – specijalisti određenih grana
medicine, a jedan je psiholog. Predsjednik i zamjenik zdravstvene komisije
moraju imati završenu osnovnu i naprednu obuku iz područja zrakoplovne medicine.
Ostali članovi zdravstvene komisije moraju imati završenu osnovnu obuku iz
područja zrakoplovne medicine.
Zdravstvena komisija ima tajnika za obavljanje administrativnih poslova.

Članak 19.

Specijalist medicine rada o utvrđenoj ocjeni zdravstvene sposobnosti donosi
nalaz i mišljenje na tiskanici NMS i izdaje uvjerenje o zdravstvenoj sposobnosti
kandidata na tiskanici UZS-1 odnosno pripadnika Oružanih snaga na tiskanici UZS
-2.
Članovi zdravstvene komisije za letačko osoblje tijekom pregleda ispunjavaju
Karton zdravstvenog pregleda letačkog osoblja na tiskanici ZP-LO i donose nalaz
i mišljenje na tiskanici NM-LO koji je temelj za izdavanje uvjerenja o
zdravstvenoj sposobnosti letačkog osoblja na tiskanici UZS-LO. Valjanost
uvjerenja o zdravstvenoj sposobnosti sukladna je rokovima propisanim u članku 7.
ovog Pravilnika.
Tiskanice NMS, UZS-1, UZS-2, ZP-LO, NM-LO i UZS-LO nalaze se u prilogu i
sastavni su dio ovog Pravilnika (Prilog br. 7, Prilog br. 8, Prilog br. 9,
Prilog br. 10, Prilog br. 11 i Prilog br. 12).

Članak 20.

Uvjerenje s ocjenom zdravstvene sposobnosti izdaje se najkasnije u roku od 15
dana od početka zdravstvenog pregleda, a najkasnije u roku od 30 dana ako je
potrebna dodatna medicinska obrada.
Ukoliko se u roku od 30 dana ne donese ocjena zdravstvene sposobnosti
specijalist medicine rada odnosno Zdravstvena komisija za letačko osoblje izdaje
uvjerenje s obrazloženjem razloga neocjenjivanja i isto dostavlja naručitelju
pregleda.

Članak 21.

Uvjerenja UZS-1, UZS-2 i UZS-LO specijalist medicine rada, odnosno zdravstvena
komisija za letačko osoblje dostavlja naručitelju pregleda. Uvjerenja UZS-2 i
UZS-LO naručitelj pregleda obvezno dostavlja pripadniku Oružanih snaga, osim za
djelatnu vojnu osobu ocijenjenu ocjenom nesposoban za djelatnu vojnu službu.
Na uvjerenje o zdravstvenoj sposobnosti ocijenjena osoba, osim djelatnih vojnih
osoba ocijenjenih ocjenom nesposoban za djelatnu vojnu službu, ima pravo u roku
od osam dana od dana primitka uvjerenja uložiti prigovor prvostupanjskoj
zdravstvenoj komisiji preko izvršitelja pregleda.
Kada specijalist medicine rada odnosno zdravstvena komisija za letačko osoblje
ocijene djelatnu vojnu osobu nesposobnom za djelatnu vojnu službu, obvezni su
izravno dostaviti prvostupanjskoj zdravstvenoj komisiji odgovarajuće uvjerenje i
raspoloživu medicinsku i drugu dokumentaciju. Rok za dostavu uvjerenja s
prilozima je osam dana od dana izdavanja uvjerenja.

Članak 22.

Kada se pripadnik Oružanih snaga ocijeni nesposobnim za rad na ustrojbenom
mjestu u okviru specijalnosti roda/službe/struke ili radnog mjesta, a sposobnim
za djelatnu vojnu službu odnosno za službu u Oružanim snagama, personalni
odjel/djelatnik matične ustrojstvene jedinice djelatnika pokrenut će postupak
premještaja na odgovarajuće ustrojbeno mjesto.
Ocjena nesposoban za službu u Oružanim snagama temelj je za pokretanje postupka
ocjene radne sposobnosti pri nadležnoj ispostavi Hrvatskog zavoda za mirovinsko
osiguranje.

Članak 23.

Kada specijalist medicine rada odnosno zdravstvena komisija za letačko osoblje
izdaju uvjerenje s ocjenom daljnje liječenje/dijagnostička obrada obvezno u
uvjerenju utvrđuju rok za novi pregled koji ne može biti dulji od šest mjeseci
od dana izdavanja uvjerenja.
Uvjerenje i presliku medicinske dokumentacije specijalist medicine rada u roku
od 15 dana dostavlja izabranom doktoru medicine ocijenjene osobe.

Članak 24.

Prvostupanjska zdravstvena komisija osniva se u ustrojstvenoj jedinici
Ministarstva obrane nadležnoj za poslove zdravstva.
Prvostupanjska zdravstvena komisija ima pet članova od kojih je jedan ujedno i
predsjednik.
Predsjednik zdravstvene komisije je doktor medicine – specijalist medicine rada,
tri člana su doktori medicine – specijalisti određenih grana medicine ili
doktori medicine, a jedan je diplomirani pravnik.
Jedan od članova zdravstvene komisije ujedno je i zamjenik predsjednika
zdravstvene komisije.
Zdravstvena komisija ima dva tajnika za obavljanje administrativnih poslova.

Članak 25.

Prvostupanjska zdravstvena komisija utvrđuje zdravstvenu sposobnost za vojnu
službu i donosi rješenje u upravnom postupku kada:
– rješava po prigovoru na uvjerenje o zdravstvenoj sposobnosti,
– kada specijalist medicine rada, odnosno zdravstvena komisija za letačko
osoblje tijekom periodičnog ili izvanrednog pregleda ocijeni djelatnu vojnu
osobu nesposobnom za djelatnu vojnu službu,
– kada utvrđuje zdravstvenu sposobnost djelatnih vojnih osoba koje se nalaze na
dugotrajnom bolovanju.
Kod rješavanja prigovora na ocjenu zdravstvene sposobnosti letačkog osoblja i
stalno ukrcanih osoba vojnih brodova u rad prvostupanjske zdravstvene komisije
obvezno sudjeluju po pozivu predsjednika komisije specijalisti medicine ili
stručnjaci pozvani od Ministarstva obrane iz članka 16. ovog Pravilnika.
Izabrani doktor medicine obvezan je na zahtjev prvostupanjske zdravstvene
komisije za djelatnu vojnu osobu ispuniti izvješće s nalazom i mišljenjem
liječnika (Obrazac 1-IN) i dostaviti ga prvostupanjskoj zdravstvenoj komisiji u
roku od 15 dana od dana zaprimanja zahtjeva.
Ukoliko izabrani doktor medicine na ponovljeni zahtjev ne dostavi obrazac 1-IN
prvostupanjska zdravstvena komisija donijet će zaključak o obustavi postupka ili
rješenje o zdravstvenoj sposobnosti u slučaju kada ustvrdi da je dostavljena
medicinska dokumentacija dostatna za utvrđivanje zdravstvene sposobnosti za
vojnu službu.
Djelatnu vojnu osobu koja je na dugotrajnom bolovanju izabrani doktor medicine
obvezan je uputiti s propisanom dokumentacijom prvostupanjskoj zdravstvenoj
komisiji na ocjenu zdravstvene sposobnosti.

Članak 26.

Kada prvostupanjska zdravstvena komisija utvrdi da dostavljena medicinska
odnosno druga relevantna dokumentacija nije potpuna, zatražit će dopunu od
izabranog doktora medicine ili od osobe koja se ocjenjuje ili od ustrojstvene
jedinice kojoj djelatnik pripada, odnosno od njezina ustrojbenog slijednika.
Ako se zatražena dopuna dokumentacije ne dostavi u roku od 30 dana ili ako se
osoba ne odazove na poziv za pregled, prvostupanjska zdravstvena komisija će
donijeti zaključak o obustavi postupka ocjene zdravstvene sposobnosti za
pripadnike Oružanih snaga.
Rok za donošenje rješenja odnosno zaključka o obustavi postupka je 60 dana od
dana zaprimanja predmeta.

Članak 27.

Rješenje o ocjeni zdravstvene sposobnosti odnosno zaključak o obustavi postupka
prvostupanjska zdravstvena komisija dostavlja:
– ocijenjenoj osobi uz dostavnicu putem matične ustrojstvene jedinice, na adresu
prebivališta /boravišta,
– matičnoj ustrojstvenoj jedinici djelatnika,
– izabranom doktoru medicine pripadnika Oružanih snaga
Na rješenja prvostupanjske zdravstvene komisije može se u roku od 15 dana od
dana primitka rješenja izjaviti žalba Višoj zdravstvenoj komisiji preko
prvostupanjske zdravstvene komisije.

Članak 28.

Viša zdravstvena komisija osniva se u ustrojstvenoj jedinici Ministarstva obrane
nadležnoj za ljudske resurse.
Viša zdravstvena komisija ima pet članova od kojih je jedan ujedno i
predsjednik.
Predsjednik Više zdravstvene komisije je doktor medicine – specijalist medicine
rada, tri člana su doktori medicine – specijalisti određenih grana medicine, a
jedan je diplomirani pravnik. Jedan od članova zdravstvene komisije ujedno je i
zamjenik predsjednika Više zdravstvene komisije.
Viša zdravstvena komisija ima tajnika za obavljanje administrativnih poslova.

Članak 29.

Viša zdravstvena komisija rješava o žalbi na temelju dokumentacije pribavljene
od prvostupanjske komisije, a može po potrebi dopuniti postupak pribavljanjem
dodatne dokumentacije, dodatnim specijalističkim pregledima ili neposrednim
pregledom djelatne vojne osobe.
Kod rješavanja žalbi na ocjenu zdravstvene sposobnosti letačkog osoblja, stalno
ukrcanih osoba vojnih brodova u rad Više zdravstvene komisije obvezno sudjeluju
po pozivu predsjednika komisije odgovarajući specijalisti medicine ili
stručnjaci pozvani od Ministarstva obrane iz članka 16. ovog Pravilnika i
ovlašteni predstavnik Samostalnog odjela za vojni zračni promet, odnosno Odjela
vojnog pomorskog prometa.
Viša zdravstvena komisija dužna je donijeti rješenje o žalbi u roku od 30 dana
od dana zaprimanja zahtjeva odnosno kada je za rješavanje potrebno pribaviti
dodatnu dokumentaciju najdulje u roku od 60 dana.
Rješenje Više zdravstvene komisije je konačno u upravnom postupku.
Rješenje odnosno zaključak o obustavi postupka Više zdravstvene komisije
dostavlja se preko prvostupanjske zdravstvene komisije.

Članak 30.

Zdravstvene komisije mogu prilikom donošenja ocjene zdravstvene sposobnosti po
potrebi angažirati kao konzultante specijaliste pojedinih grana medicine i
psihologe.
Članove prvostupanjske zdravstvene komisije, više zdravstvene komisije i
zdravstvene komisije za letačko osoblje imenuje ministar obrane.
Ustrojstvena jedinica Ministarstva obrane nadležna za poslove zdravstva stručno
usmjerava i nadzire rad zdravstvenih komisija te rad specijalista medicine rada
i drugih specijalista koji sudjeluju u donošenju ocjene zdravstvene sposobnosti.
Članovima i tajnicima zdravstvenih komisija pripada naknada za rad u iznosu koji
odredi ministar obrane.

Članak 31.

Konačno rješenje zdravstvene komisije kojim je osoba ocijenjena nesposobnom za
službu u Oružanim snagama uz cjelokupnu medicinsku i drugu dokumentaciju
dostavlja se Personalnoj službi Uprave za ljudske resurse.
Zdravstvena dokumentacija na temelju koje je djelatnik ocijenjen nesposobnim za
službu u Oružanim snagama, dostavlja se u skladu s propisima o zaštiti stručne
odnosno liječničke tajne.
Zdravstvena komisija zadržava presliku dokumentacije iz stavka 1. ovoga članka.

Članak 32.

Personalna služba Uprave za ljudske resurse donosi rješenje o prestanku djelatne
vojne službe koje zajedno s dokumentacijom iz članka 29. ovoga Pravilnika
dostavlja Hrvatskom zavodu za mirovinsko osiguranje.

IV. METODOLOGIJA ZDRAVSTVENIH PREGLEDA

Članak 33.

Zdravstvene preglede kandidata i pripadnika Oružanih snaga obavljaju doktori
medicine, doktori medicine – specijalisti pojedinih grana medicine, doktori
stomatologije, psiholozi te medicinske sestre/tehničari, u pravilu djelatnici
Ministarstva obrane i Oružanih snaga.

Članak 34.

Zdravstveni pregledi obuhvaćaju:
1) Utvrđivanje statusa i funkcionalne sposobnosti svih organskih sustava, organa
i osjetila: ruku s ramenim pojasom (R), nogu sa zdjeličnim pojasom (N),
unutarnjih i drugih organa u sastavu općeg stanja (OS), osjetilo vida (O),
osjetilo sluha (U), središnjeg i perifernog živčanog sustava (NP), kognitivne
sposobnosti (I) i psihički status (L).
2) Posebno pronalaženje i evidentiranje patoloških stanja i poremećaja koji
utječu na ocjenu zdravstvene sposobnosti: opća tjelesna nerazvijenost (As),
izrazita gojaznost (Ob), promjene na koži (K), nedostatak do 5 zuba u jednoj
vilici (Z), mucanje (M), poremećaj u raspoznavanju boja – protanopi i
deuteroanopi (KV), poremećaj noćnog vida (NV), poremećaj stereovida (SV).
Utvrđene vrijednosti antropometrijskih mjerenja i nalazi o zdravstvenom
statusu/stanju upisuju se u karton zdravstvenog pregleda na tiskanici ZP.
Karton zdravstvenog pregleda na tiskanici ZP nalazi se u prilogu i sastavni je
dio ovoga Pravilnika (Prilog br. 13).

Članak 35.

Psihološka se ispitivanja provode na temelju odredbi Pravilnika o privlačenju,
selekciji i odabiru za prijam u djelatnu vojnu službu.
Na temelju provedenih psiholoških ispitivanja psiholog ispunjava i ovjerava
Psihološki nalaz i rezultate psiholoških ispitivanja na odgovarajućoj tiskanici
koja je sastavni dio Pravilnika o privlačenju, selekciji i odabiru za prijam u
djelatnu vojnu službu.

Članak 36.

Zdravstveni pregled po svojem opsegu može biti:
– temeljni
– standardni
– prošireni.

Članak 37.

Temeljni zdravstveni pregled provodi se isključivo u svrhu odabira kandidata za
prijam, a prije njihovog upućivanja na prethodni pregled i utvrđivanja ocjene
zdravstvene sposobnosti.
Temeljni zdravstveni pregled sastoji se od:
1. općemedicinskog pregleda,
2. pregleda doktora stomatologije,
3. antropometrijskih mjerenja,
4. ispitivanja osnovnih vidnih sposobnosti (uključuje ispitivanje sposobnosti
refrakcije i kolorni vid),
5. psiholoških ispitivanja.
Temeljni zdravstveni pregled provode zdravstveni djelatnici i psiholozi u
pravilu iz Središnjice za upravljanje osobljem.
Čelnik ustrojstvene jedinice Ministarstva obrane nadležne za poslove zdravstva,
može, po potrebi, zatražiti angažiranje i drugih doktora medicine ili
stomatologije za provedbu pregleda te proširiti temeljni pregled sadržajima iz
standardnog pregleda.
Kandidati kojima tijekom temeljnog pregleda nisu utvrđena odstupanja u
zdravstvenom stanju u odnosu na elementarne zdravstvene i psihologijske
kriterije za prijam upućuju se na standardni zdravstveni pregled. Karton
zdravstvenog pregleda ovih kandidata s upisanim vrijednostima i nalazima
proisteklim iz temeljnog pregleda dostavlja se na utvrđivanje ocjene zdravstvene
sposobnosti izvršitelju standardnog pregleda, specijalistu medicine rada u Vojno
zdravstvenom središtu.
Kandidati kojima su tijekom temeljnog zdravstvenog pregleda utvrđena odstupanja
u zdravstvenom stanju u odnosu na propisane kriterije za prijam isključuju se iz
daljnjeg postupka odabira. Doktor medicine iz Središnjice za upravljanje
osobljem koji je izvršio temeljni zdravstveni pregled odgovarajući nalaz i
mišljenje na tiskanici NMT dostavlja ustrojstvenoj jedinici nadležnoj za odabir.
Tiskanica NMT nalazi se u prilogu i sastavni je dio ovog Pravilnika (Prilog br.
14).

Članak 38.

Standardni zdravstveni pregled u slučajevima prethodnog zdravstvenog pregleda
sastoji se od:
1. općeg kliničkog pregleda specijalista medicine rada,
2. antropometrijskih mjerenja,
3. laboratorijske pretrage krvi i urina uključivo s testiranjem na droge,
4. EKG (standardni i prekordijalni odvodi),
5. spirometrije,
6. ispitivanja vidnih sposobnosti, uključujući i pregled oftalmologa,
7. ispitivanja slušnih sposobnosti, uključujući i pregled otorinolaringologa,
8. ispitivanja lokomotornog sustava, uključujući i pregled fizijatra,
9. psihijatrijskog pregleda,
10. ginekološkog pregleda žena kandidatkinja i pripadnica Oružanih snaga,
11. pregleda doktora stomatologije,
12. psihološkog ispitivanja,
13. pregleda ostalih specijalista medicine po indikaciji,
14. ostalih dijagnostičkih pretraga po indikaciji.
Podaci i mjerenja provedena u sklopu temeljnog zdravstvenog pregleda, ukoliko
nisu starija od 60 dana, prihvaćaju se kao dio sadržaja standardnog pregleda i
ne ponavljaju se.
Ginekološki se pregled može izvršiti kod ginekologa prije pristupanja
zdravstvenom pregledu, a nalaz i mišljenje se dostavlja izvršitelju standardnog
pregleda.
Standardni zdravstveni pregled u slučaju periodičnog i izvanrednog zdravstvenog
pregleda sastoji se od pregleda i pretraga iz stavka 1. ovoga članka osim
pregleda oftalmologa, otorinolaringologa i fizijatra. Indikaciju za ove preglede
po potrebi postavlja specijalist medicine rada.
Kao dio standardnog periodičnog odnosno izvanrednog zdravstvenog pregleda osoba
s navršenih 45 i više godina života na dan pregleda provodi se i:
a) za muške osobe: pregled prostate, određivanje PSA – svake tri godine
b) za ženske osobe: UZV/mamografija – svake tri godine
c) RTG snimka pluća u dva smjera – svakih pet godina
d) krv u stolici – svake tri godine.

Članak 39.

Standardni sadržaj zdravstvenog pregleda proširuje se u skladu s odgovarajućim
propisima kod zdravstvenih pregleda:
1. Letačkog osoblja. Sadržaj zdravstvenog pregleda letačkog osoblja opisan je u
Metodologijskim uputama za zdravstvene preglede (Prilog br. 4).
2. Stalno ukrcanih osoba vojnih brodova, podmorničara, ronitelja i pomorskih
diverzanata. Sadržaj zdravstvenog pregleda ovog osoblja opisan je u
Metodologijskim uputama za zdravstvene preglede (Prilog br. 4).
3. Osoba koje se raspoređuju ili rade na poslovima s otežanim ili posebnim
uvjetima rada i štetnostima po zdravlje,
4. Kandidata i sudionika mirovnih misija i operacija,
5. Kandidata i pripadnika Oružanih snaga koji nisu navedeni u prethodnim
stavcima ovoga članka, a izvršitelj pregleda nalazi stručnu potrebu za dodatnim
pretragama i pregledima, posebno kada se to odnosi na donošenje ocjene
zdravstvene sposobnosti tijekom periodičnog zdravstvenog pregleda, pri čemu
izvršitelj pregleda ima obvezu o tome izvijestiti naručitelja pregleda, odnosno
osobe koje je ovlastio naručitelj. Naručitelji pregleda su ustrojstvene jedinice
Ministarstva obrane i Oružanih snaga.

Članak 40.

Dodatni pregledi specijalista medicine i dodatne pretrage obavljaju se po
indikaciji specijalista medicine rada i drugih specijalista medicine,
izvršitelja pregleda, uz prethodnu suglasnost specijalista medicine rada.
Nalazi psiholoških ispitivanja koji upućuju na patološka stanja uvjetuju daljnju
specijalističku obradu.
U obavljanju izvanrednih zdravstvenih pregleda pri upućivanju i po povratku
pripadnika Oružanih snaga iz mirovnih misija i operacija sudjeluje i specijalist
epidemiolog.

V. PRIJELAZNE I ZAVRŠNE ODREDBE

Članak 41.

Danom stupanja na snagu ovoga Pravilnika prestaju važiti:
– Pravilnik o mjerilima za ocjenu zdravstvene sposobnosti za službu, te o
zdravstvenim pregledima i psihološkim ispitivanjima radi utvrđivanja zdravstvene
sposobnosti (»Narodne novine«, broj 51/07)
– Odluka o osnivanju i djelokrugu rada zdravstvenih komisija (»Narodne novine«,
broj 122/06).

Članak 42.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/08-04/15
Urbroj: 512-01-08-2
Zagreb, 31. srpnja 2008.

Ministar
**Branko Vukelić**, v. r.

**PRILOG BR. 1**

![](dodatni/348511.gif)

**PRILOG BR. 2**

![](dodatni/348512.gif)

**PRILOG BR. 3**

![](dodatni/348513.gif)

<>PRILOG BR. 4

METODOLOGIJSKE UPUTE ZA PROVEDBU ZDRAVSTVENIH PREGLEDA

Ovim uputama propisuje se sadržaj, način i opseg zdravstvenih pregleda kandidata
i pripadnika Oružanih snaga.

*1. Pristupanje na zdravstveni pregled*

Kandidata ili pripadnika Oružanih snaga prilikom pozivanja na zdravstveni
pregled potrebno je obavijestiti da su na zdravstveni pregled dužni doći natašte
(najmanje 14 sati prije pregleda ne konzumirati namirnice i zaslađene tekućine)
i sa saniranim zubnim statusom.
Kandidat ili pripadnik Oružanih snaga prilikom dolaska na pregled dužan je sa
sobom donijeti ispunjenu Potvrdu izabranog doktora medicine (tiskanica: P),
raspoloživu medicinsku dokumentaciju ukoliko je posjeduju, rješenje o utvrđenom
postotku tjelesnog oštećenja s pripadajućim nalazom i mišljenjem ako ga osoba
posjeduje i pravovaljanu potvrdu o krvnoj grupi i Rh faktoru ukoliko to
posjeduje. Izjavu pregledane osobe (tiskanica: I) osoba može donijeti sa sobom
na pregled ili će je ispuniti prije početka zdravstvenog pregleda.
Naručitelj koji upućuje kandidata ili pripadnika na pregled za njega je dužan
ispuniti uputnicu UZP, a za pripadnike i Opis poslova (obrazac 2-IN).

*2. Sadržaj, način i obuhvat zdravstvenog pregleda kandidata i pripadnika
Oružanih snaga*

Ovim uputama propisuje se sadržaj, način i obuhvat zdravstvenog pregleda
kandidata i pripadnika Oružanih snaga.
2.1. Općemedicinski/općeklinički pregled
Pregled obuhvaća:
a) uzimanje anamnestičkih, a po potrebi i heteroanamnestičkih podataka;
b) uvid u osobnu zdravstvenu dokumentaciju ispitanika;
c) utvrđivanje općeg stanja fizikalnim pregledom: kože i vidljivih sluznica,
glave i vrata s pripadajućim osjetilima, prsnog koša i pluća, srčanožilnog
sustava, trbuha i trbušnih organa, mokraćnog sustava i spolnih organa,
lokomotornog sustava i kralježnice.
2.2. Antropometrijska mjerenja
Mjerenja obuhvaćaju: određivanje visine tijela u cm, opseg struka u cm, mase
tijela u kg i indeksa tjelesne mase.
a) Visina tijela određuje se na sljedeći način:
Osoba stoji na ravnoj podlozi, bez cipela i čarapa, skupljenih peta i potpuno
ispružena. Ramena su relaksirana, a položaj glave je takav da se frankfurtska
horizontala nalazi u vodoravnom položaju. Mjeri se udaljenost od podloge do
visine tjemena.
b) Masa tijela određuje se na sljedeći način:
Osoba stoji mirno na vagi, u uspravnom položaju, bez cipela i teže odjeće. Masa
tijela mjeri se na jednu decimalu. Prilikom vaganja treba voditi računa da vaga
mora biti na ravnoj podlozi, odnosno u horizontalnom položaju i da se redovito
tarira.
d) Indeks tjelesne mase (BMI) izračunava se na sljedeći način: masa tijela (u
kg) / visina tijela na kvadrat (u metrima).
2.3. Laboratorijske pretrage krvi i urina obuhvaćaju:
a) Krv: sedimentacija eritrocita, KKS, biokemijske pretrage: – šećer u krvi,
urea, kreatinin, bilirubin (ukupni – patološki nalaz se dalje raščlanjuje),
jetrene probe (AST, ALT, GGT), kolesterol (ukupni – patološki nalaz se dalje
raščlanjuje), trigliceridi, acidum uricum,
b) Urin: kompletan pregled,
c) Utvrđivanje prisutnosti droga (psihoaktivne tvari) odnosno glavnih metabolita
(kanabinoidi/TCH, opijati/ morfin, kodein i heroin, kokain/benzoilgonin,
ecstasy, speed, amfetamin, metamfetamin, metadon) u uzorku sline i/ili urina,
d) Određivanje krvne grupe i Rh faktora – prihvaća se valjani prethodni nalaz
krvne grupe i Rh faktora.
e) Pohranjivanje uzorka krvi za DNA analizu (za letačko osoblje, sudionike
mirovnih misija i operacija i prema drugim indikacijama)
2.4. Mikrobiološke pretrage:
Provode se po indikaciji prilikom upućivanja i po povratku kandidata i sudionika
mirovnih misija i operacija i po potrebi tijekom provedbi drugih zdravstvenih
pregleda, a obuhvaćaju:
– uzimanje uzorka stolice na parazite i bakterije,
– dodatne virusološke, serološke i druge pretrage po indikaciji.
2.5. EKG:
Snimanje standardnih i prekordijalnih odvoda.
Ostala ispitivanja funkcija srca i pluća obavljaju se po indikacijama.
2.6. Spirometrija
2.7. Funkcionalno ispitivanje vida:
Obuhvaća: ispitivanje oštrine vida na daljinu i blizinu, forije, fuzije,
stereoskopski vid, razlikovanje boja, noćni vid, tonus, vidno polje po
indikaciji i ovisno o specijalnosti/ ustrojbenom mjestu i pregled oftalmologa.
2.8. Funkcionalno ispitivanje sluha i ravnoteže:
Funkcionalno ispitivanje sluha u tihoj sobi naizmjenično na oba uha na
frekvencijama od 500, 1000, 2000, 4000 Hz, a po indikaciji i na ostalim
frekvencijama. Vestibulogram se provodi po indikaciji i ovisno o
specijalnosti/ustrojbenom mjestu. Pregled otorinolaringologa uključuje uzimanje
ORL statusa u okviru kojega se provodi i ispitivanje vestibularnih sposobnosti
testovima ortostatike po indikaciji.
2.9. Pregled specijalista fizijatra:
Ispitivanje funkcionalnog statusa koštano-mišićnog sustava (stupnjevi
pokretljivosti ramenih zglobova, lakatnih zglobova, ručnih zglobova, kukova,
koljena, nožnih zglobova, kralježnice).
2.10. Pregled specijalista psihijatra
2.11. Kratki pregled stomatologa:
Utvrđuje se status zubi i usne šupljine.
2.12. Pregled specijalista ginekologa:
Pregled je indiciran u slučaju kada kandidatkinja ili pripadnica Oružanih snaga
prilikom pristupa zdravstvenom pregledu nije podnijela na uvid nalaz i mišljenje
prethodno izvršenog ginekološkog pregleda.
2.13. Pregled specijalista medicine rada:
Nakon obavljenog pregleda po potrebi indicira specijalističke preglede, te
objedinjava svu zdravstvenu dokumentaciju, nalaze i mišljenja specijalista
drugih grana medicine i donosi zaključno mišljenje na temelju obavljenih
pregleda.
2.14. Pregled kandidata i sudionika mirovnih misija i operacija
Osim navedenog u točkama od 2.1. do 2.13. pregled kandidata za mirovnu misiju i
operaciju obuhvaća i dopunske pretrage i preglede čiji sadržaj i opseg određuje
ustrojstvena jedinica Ministarstva obrane nadležna za zdravstvo, ovisno o zemlji
u koju se kandidat upućuje.
Indikacije za provedbu specifičnih seroloških i srodnih pretraga postavlja
specijalist epidemiolog iz članka 40. ovog Pravilnika.

*3. Sadržaj, način i obuhvat zdravstvenog pregleda letačkog osoblja*

Ovim uputama propisuje se sadržaj, način i obuhvat zdravstvenog pregleda
letačkog osoblja.
3.1. Anamnestički podaci uzimaju se prema obrascu Zdravstveni karton letačkog
osoblja – Tiskanica ZP-LO koji se nalazi u prilogu Pravilnika (prilog br. 10).
Pozitivan odgovor osoba koje se podvrgavaju pregledu liječnik je dužan
detaljnije zabilježiti i kao svjedok potpisuje o istinitosti podaka koje je dala
osoba.
3.2. Klinički pregled sadrži:
• Mjerenje tjelesne visine, mase sjedeće visine, dužina ruku i nogu i ocjena
tjelesne konstrukcije;
• Pregled kože i vidljive sluznice;
• Pregled usne šupljine, jezika, nepčanih lukova, tonzila i ždrijela, limfnih
žlijezda glave i vrata;
• Utvrđivanje elastičnosti mišića, ravnih stopala, deformitet tijela,
amputacija, prošrenih vena i ograničenost pokreta;
• Pregled glave i vrata, perkusija i askultacija prsnog koša;
• Auskultacija srca, mjernje krvnog tlaka tijekom leđanja, sjednja i ustajanja,
mjerenje pulsa poslije pet minuta ležanja, nakon 20 čučnjeva i dvije minute
nakon zamora;
• Palpacija žlijezda i abdominalnih organa;
• Pregled ekstremiteta;
• EKG u miru se obavlja pri svakom pregledu;
• Spirometrija (VC ili FVC, FEV1/Vc ili FVCx100, FEV 25%, FEV 50%, FEV 75%, PF,
MMF)
• Test opterećenja srčano-žilnog sustava za zdravstvene kategorije A, B-1 i B-2
obavlja se na prethodnom pregledu (kadeti – piloti tijekom studija) i nakon
navršenih 40 i 50 godina života,
• Doplerehokardiografdiografija srca i abda zdravstvenu kategoriju A, B-1 i B-2
na prvom pregledu (kadeti-piloti tijekom studija) i nakon navršenih 40. i 50
godina života.
3.3. Otorinolaringološki pregled sadrži:
• Prednju i stražnju rinoskopiju, orofaringoskopiju, indirektnu laringoskopiju
pri fonaciji i respiraciji i otoskopiju;
• Valsalve pokus ili auskultacijom otoskopom po Toynbe-u, tonalna audiometrija
za zračnu i koštanu provodljivost (kod svakog pregleda) i timpanometrija;
• Spontani i položajni nistagmus, pokus orto i dinamostatike (Romberg-ov pokus
stajanja, pokus hodanja po Babinski-Weilu, modificirani Rombergov pokus
okretanja ili kvantitativni pokusi ravnoteže FATB prema NASA R/93), toplinski
pokus, te obrtajni pokus prema potrebi.
• Osjet njuha: miris.
3.4. Oftalmološki pregled sadrži:
• Vanjski pregled oka i adneksa, provjera pokretljivosti bulbusa, utvrđivanje
oblika, veličine i reakcije zjenica na svjetlost i akomodaciju te ispitivanje
konvergencije;
• Ispitivanje oštrine vida Snellovim tablicama ili Orthoraterom
• Ispitivanje vida na blizinu Jagerovim tablicama (30 i 100 cm);
• Pregled biomikroskopom;
• Određivanje tonusa očnih jabučica aplanacijskom tonometrijom ili Schiotz
(indentascijska tonometrija);
• Gonioskopija;
• Pregled očnog dna, oftalmoskopija;
• Ispitivanje forija na 6 metara (Cover test, Maddox križ, Maddox Wing test i
prizma test)
• Određivanje stereo vida;
• Određivanje vidnog polja perimetrom za zdravstvene kategorije: A, B-1 i B-2 na
prethodnom pregledu (kadeti-piloti poslije I godine studija);
• Ispitivanje kolornog vida Ishihara – tablice (ako ne čita Ishihara tablice
kontrola na anomaloskopu)
• Ispitivanje noćnog vida.
5.5. Neurološki pregled sadrži:
• Glava i vrat: pokretljivost, kranijalni živci, muskulatura;
• Gornji eksrtremiteti: dešnjak ili ljevak, trofika, tonus, gruba motorna snaga
i fina motorika, aktivna i pasivna poketljivost i koordinacija, refleksi i
senzibilitet;
• Trup: pokretljivost, senzibiltet i pokretljivost kralješnice;
• Donji ekstremiteti: trofika, tonus, gruba motorna snaga i fina motorika,
aktivna i pasivna poketljivost i koordinacija, refleksi, senzibilitet, hod i
stajanje;
• Utvrđivanje vasomotorne labilnosti i znojenje;
• Ispitivanje dermografizma;
• Utvrđivanje tremora;
• Ocjena jasnoće govora;
• EEG snimanje uz hiperventilaciju (HV) i fotostimulaciju (FS) obavlja se za
zdravstvene kategorije A, B-1 i B-2 i kandidate za kadete-pilote na prethodnom
pregledu.
5.6. Psihijatrijski pregled sadrži:
• Promatranje i ispitivanje;
• Vanjski izgled, držanje, ponašanje i reagiranje;
• Verbalni i psihički kontakt;
• Izraz lica, mimika i gestikulacija;
• Svijest i orijentacija;
• Afekt, raspoloženje i volja;
• Mišljenje formalno i sadržajno i rasuđivanje;
• Nagon;
• Etički i estetski stavovi;
• Osobnost.
5.5. Pregled stomatologa. Utvrđuje se status zubi i usne šupljine.
5.6. Psihologijsko ispitivanje i pregledi provode se tijekom prethodnog,
periodičnog i izvanrednog zdravstvenog pregleda za sve zdravstvene kategorije na
temelju Metodologijskih uputa za skupna i pojedinačna psihologijska ispitivanja,
Popisa temeljnih psihičkih zahtjeva za djelatnu vojnu službu i psihičkih
zahtjeva za letačko osoblje, a uključuju primjenu standardiziranih testova,
upitnika i inventara ličnosti, kompjuterizirane psihologijske opreme i to:
• za mjerenje općih i specifičnih kognitivnih sposobnosti;
• za ispitivanje psihomotoričkih sposobnosti;
• za ispitivanje osobina ličnosti radi utvrđivanja razine mogućnosti odstupanja
od emocionalno stabilne strukture ličnosti i utvrđivanje kontraindikacija s
obzirom na sadržaj posla;
• psihologijski intervju za ispitivanje i procjenu motivacije, osobina ličnosti
i donošenja konačnog psihologijskog mišljenja s obzirom na dobivene individualne
rezultate i zahtjeve profesije.
Prethodni pregledi provode se za sve kandidate svih kategorija psihologijskim
postupcima navedenim u točki 3.8. a sukladno propisanim psihičkim zahtjevima.
Periodički pregledi svih kategorija letačkog osoblja uključuju minimalno kraći
psihologijski intervju. Za pilote svih kategorija do 40. godine obvezatno se
provodi prošireni psihologijski pregled, koji uključuje i ispitivanje
psihomotoričkih sposobnosti i ličnosti, svake 4 godine, a nakon 40. godine
života svake 2 godine.
Izvanredni psihologijski pregledi provode se sukladno razlogu upućivanja.

*Psihički zahtjevi za letačko osoblje*

3.8.1. Kadeti – piloti iz kategorije B te piloti iz kategorija B-1 i B-2 (JAR –
FCL 3.240 /CAF)
Osoba mora biti psihički zdrava, bez psihotičnih i neurotičnih simptoma.
Funkcije govora moraju biti uredne, govor jasan i razumljiv, bez govornih mana.
Osoba mora biti emocionalno stabilna i zrela (integrirana, uravnotežena,
sposobna kontrolirati vlastite emocije, otporna na stresove i frustracije), bez
odstupanja u odnosu na sebe (samokritična, samostalna, samopouzdana) i okolinu
(socijalno prilagodljiva, sposobna prihvaćati realnost) i s izgrađenim voljno –
motivacijskim osobinama (odlučna, ustrajna, borbena, adekvatne i profilirane
motivacije).
Na razini gornjeg prosjeka ili više trebaju biti: logičko rezoniranje, mentalna
aritmetika, funkcije memorije (učenje i pamćenje vizualno i/ili verbalno
kodiranih informacija), funkcije pažnje (detekcija signala, dugotrajna
selektivna pažnja, distribucija pažnje), brzina i točnost opažanja, spacijalne
sposobnosti (orijentacija i vizualizacija), psihomotoričke funkcije (brzina
reagiranja, senzomotorne koordinacije) i sposobnosti simultanog djelovanja.
3.8.2. Piloti iz kategorije A
Piloti nadzvučnih borbenih zrakoplova osim navedenih psihologijskih zahtjeva iz
točke 2.3.1. moraju imati na iznadprosječnoj razini funkcije koje uključuju
mentalnu brzinu, funkcije pažnje, perceptivne i spacijalne sposobnosti.
3.8.3. Navigatori, navigatori – operatori, operatori – letači, tehničari –
letači i specijalisti – letači iz kategorije B
Osoba mora biti psihički zdrava, s normalnim funkcijama govora, s eventualnim
blažim odstupanjima u području emocionalne stabilnosti i zrelosti koja utječe na
njeno profesionalno izvršavanje zadaća, socijalno prilagodljiva (kooperativna) i
adekvatne motivacije.
Na razini prosjeka ili više trebaju biti: logičko rezoniranje, mentalna
aritmetika, funkcije memorije, funkcije pažnje, brzina i točnost opažanja,
spacijalne sposobnosti, psihomotoričke funkcije i sposobnosti simultanog
djelovanja.
3.8.4. Kategorija C – padobranci (JAR-FCL 3.360/ CAF)
Osoba mora biti psihički zdrava, bez psihotičnih i trajnih neurotičnih simptoma,
bez odstupanja u području konativne strukture koji utječu na njenu socijalnu
prilagodbu i profesionalno izvršavanje zadaća, i adekvatne motivacije.
Na razini prosjeka ili više trebaju biti: logičko rezoniranje, funkcije pažnje,
brzina i točnost opažanja, spacijalne sposobnosti i psihomotoričke funkcije.
3.8.5. Zrakoplovno tehničko osoblje
Osoba mora biti psihički zdrava, bez psihotičnih i trajnih neurotičnih simptoma,
bez odstupanja u području konativne strukture koji utječu na njenu socijalnu
prilagodbu i profesionalno izvršavanje zadaća, i adekvatne motivacije.
Na razini prosjeka ili više trebaju biti: logičko rezoniranje, funkcije pažnje i
brzina i točnost opažanja.
3.8.6. Letačkom osoblju svih kategorija s dužim letačkim odnosno padobranskim
stažom može se dati ocjena sposoban ukoliko se u pregledu utvrde manja
odstupanja u kriterijima koja se mogu nadoknaditi letačkim odnosno padobranskim
iskustvom.
Kod donošenja ocjene za pilote se navodi i tip zrakoplova za koji je pilot
sposoban i ograničenja kojima pilot podliježe u obnašanju letačke djelatnosti.
3.9. Rendgensku snimku prsnog koša u posteroanteriornom smrnom smjeru potrebno imiti na prethodnom pregledu za sve zdravstvene kategorije i na temelju
kliničkih ili epidemioloških indiciranih slučajeva.
3.10. Laboratorijske pretrage sadrže:
• Hemogram (SE, Hb, Er, Le i Tr) na svakom zdravstvenom pregledu;
• Urin na svakom zdravstvenom pregledu;
• GUK, urea, kreatinin, ukupni bilirubin, AST, ALT, gama GT, određivanje lipida
i lipoproteina na svakom pregledu;
• Pokus opterećenja glukozom tijekom prethodnog zdravstvenog pregleda za
zdravstvene kategorije A i B-1, te pri zdravstvene prglede ostalih zdravstvenih
kategorija nakon navršenih 40. i 50. godina života.
• Kod žena test trudnoće na prethodnom zdravstvenom pregledu.
3.11. Zrakoplovno medicinske pretrage sadrže:
• Test disanja 100% kisika pod nadtlakom u tri režima na kisičkom regulatoru
A-14 i test pasivne (aktivne) ortostaze provoditi na prethodnom pregledu za
zdravstvenu kategoriju A i B-1 obavlja se na prethodnom pregledu (kadeti-piloti
tijekom studija)
• Test u visinskoj barokomori (test barofunkcije, hipoksični test i test
dekompresije) provodi se tijekom letačke obuke za zdravstvenu kategoriju A, B-1,
B-2;
• Test u humanoj centrifugi provodi se tijekom letačke obuke za zdravstvenu
kategoriju A, B-1.
3.12. Kada zdravstvena komisija za letačko osoblje, prvostupanjska zdravstvena
komisija, odnosno viša zdravstvena komisija ima potrebu odnosno obvezu za
stručnim mišljenjem specijalista medicine ili stručnjaka prihvatljivog
ministarstvu obrane iz članka 16. ovog Pravilnika zdravstvenoj ustanovi u kojoj
rade ove osobe uputit će Uputnicu za dodatni pregled s izvještajem o dodatnom
pregledu. Uputnica se nalazi u prilogu i sastavni je dio ove upute.

![](dodatni/348514.gif)

![](dodatni/348515.gif)

![](dodatni/348516.gif)

*4. Sadržaj, način i obuhvat zdravstvenih pregleda stalno ukrcanih osoba vojnih
brodova, podmorničara, ronitelja i pomorskih diverzanata*

Ovim uputama propisuje se sadržaj, način i obuhvat zdravstvenog pregleda stalno
ukrcanih osoba vojnih brodova, podmorničara, ronitelja i pomorskih diverzanata.
4.1. Zdravstveni pregled obuhvaća sve navedeno pod točkom 2. ove upute i dodatne
sljedeće pretrage:
4.2. Stalno ukrcanim osobama vojnih brodova na prethodnom i periodičnom
zdravstvenom pregledu obvezno se ispituje vidno polje i adaptacija na tamu te
ravnoteža s NASA R/93 testom i rotatornim testom.
4.3. Tjelesne sposobnosti ispituju se dizanjem tereta do 20 kg, dinamometrijom
šaka, a ostale testove spretnosti ocijeniti nakon testiranja na brodu.
4.4. Kod psihologijskih ispitivanja obvezno se testira psihomotorika i
senzomotorne sposobnosti.
4.5. Rtg snimka pluća obvezna prije testa barofunkcije i kod prethodnog
pregleda. Prihvaća se nalaz urađen u prethodnih šest mjeseci. Rtg snimanje se
ponavlja svakih 5 godina do 45 godine života, te svake 2 godine nakon navršenih
45 godina života.
4.6. Test barofunkcije. Obvezan test za sve vojne ronitelje pri prethodnom i
izvanrednom pregledu. Zadovoljavaju kandidati koji test ispune pri prvom ili
kroz dva sukcesivna testiranja u razmacima od po tjedan dana. Test se izvodi u
rekompresijskoj komori tlačenjem osobe do tlaka ekvivalentnog dubini 20 m.
Ukupno tlačenje ne treba biti duže od 5 minuta, s tim što se za prvih 10 m
dopušta tri minute, a za preostalo tlačenje od 10 do 20 m još dvije minute.
Nakon dekompresije otoskopski se kontroliraju bubnjići, a zaključak o ispunjenju
kriterija daje tek ako na bubnjićima nema znatnijih barotraumatskih oštećenja.
4.7. EEG u prethodnom pregledu za ronitelje koji rone na mješavine i čisti
kisik. Obvezan kod izvanrednog pregleda u slučaju preobuke s lakog ronitelja na
protuminskog ronitelja.
4.8. Apsolutne kontraindikacije za ronitelje predstavljaju sljedeće utvrđene
bolesti i srodna stanja: epilepsija, shizofrenija, vrtoglavice, klaustrofobija,
hidrofobija, tuberkuloza, bronhospatičke epizode, pneumotoraks, stanje nakon
operativnih zahvata na plućima, rekonstruktivni zahvati na strukturi srednjeg
uha, bolesti ovisnosti o alkoholu i opojnim drogama.

*5. Dokumentacija potrebna za donošenje ocjene zdravstvene sposobnosti*

Evidencija i dokumentacija proistekla iz zdravstvenih pregleda i psiholoških
ispitivanja mora osigurati:
– uvid u rezultate i nalaze zdravstvenog pregleda, psiholoških ispitivanja i
druge učinjene obrade kandidata odnosno pripadnika Oružanih snaga;
– mogućnost donošenja ocjene zdravstvene sposobnosti kandidata odnosno
pripadnika Oružanih snaga;
– mogućnost provjere stručnog rada na ocjenjivanju zdravstvene sposobnosti
kandidata odnosno pripadnika Oružanih snaga.
Na osnovu medicinske dokumentacija proistekle iz obavljenog zdravstvenog
pregleda, nalaza psihološkog ispitivanja, potvrde izabranog doktora medicine
(tiskanica P), izjave pregledane osobe (tiskanica I), rješenja o utvrđenom
postotku tjelesnog oštećenja s pripadajućim nalazom i mišljenjem ako ga osoba
posjeduje te Opisa poslova na ustrojbenom/radnom mjestu (obrazac 2-IN) odnosno
aktivnosti zbog koje se odabir provodi specijalist medicine rada odnosno
zdravstvena komisija za letačko osoblje donosi nalaz i mišljenje (tiskanice NMS
i NM-LO) temeljem kojeg izdaje uvjerenje o zdravstvenoj sposobnosti (tiskanica
UZS-1, UZS-2, UZS-LO).
Kada se na temelju uvjerenja o zdravstvenoj nesposobnosti donosi rješenje o
nesposobnosti za djelatnu vojnu službu dokumentacija se obavezno dopunjuje
Izvješćem s nalazom i mišljenjem liječnika (obrazac 1– IN), a koje potražuje
prvostupanjska zdravstvena komisija.
Kod djelatnih vojnih osoba koje se nalaze na duljem bolovanju ili su u statusu
liječenja i bolovanja i upućuju se na ocjenu zdravstvene sposobnosti za djelatnu
vojnu službu, dokumentacija potrebna za donošenje rješenja o ocjeni zdravstvene
sposobnosti sastoji se od obrasca 1-IN, Opisa poslova na ustrojbenom/radnom
mjestu (obrazac 2-IN), medicinske dokumentacije propisane općim propisima za
medicinsko vještačenje u mirovinskom osiguranju, potvrde o statusu djelatne
vojne osobe, te rješenja o utvrđenom postotku tjelesnog oštećenja s pripadajućim
nalazom i mišljenjem ako ga osoba posjeduje.
Potvrda o okolnosti stradavanja odnosno ovjerena prijava ozljede na radu, te
potvrda o izloženosti psihotraumatskim događajima (»ratni put«) nisu obavezni
dokumenti za donošenje ocjene zdravstvene sposobnosti.

*6. Donošenje ocjene zdravstvene sposobnosti*

Nakon izvršenog pregleda analiziraju se nalazi i rezultati pretraga i
evidentiraju se u karton zdravstvenog pregleda ZP, analizira se i ostala
dokumentacija i donosi se prijedlog ocjene zdravstvene sposobnosti na tiskanici
NMS.
Ocjena zdravstvene sposobnosti za djelatnu vojnu službu/službu u Oružanim
snagama donosi se na temelju utvrđenog zdravstvenog stanja po odgovarajućim
sustavima (organima) osjetilima iskazanog brojevnim vrijednostima 5, 4, 3 i 1 u
propisanim stupcima Popisa točaka bolesti i srodnih zdravstvenih problema.
Brojevne vrijednosti 5, 4 i 3 ocjenjuju se ocjenom sposoban, a brojevna
vrijednost 1 ocjenom nesposoban.
Ocjena zdravstvene sposobnosti za specijalnost roda/službe/struke/,
ustrojbeno/radno mjesto donosi se uspoređivanjem utvrđenog zdravstvenog stanja
po odgovarajućim sustavima /organima/ osjetilima iskazanog brojevnim
vrijednostima 5, 4 i 3 u propisanim stupcima Popisa točaka bolesti i srodnih
zdravstvenih problema s brojevnim vrijednostima navedenim u Popisu minimalnih
zahtjeva po specijalnostima roda/službe/struke i Opisu poslova (obrazac 2–IN).
Kandidat odnosno pripadnik Oružanih snaga ocjenjuje se sposobnim za
rod/službu/struku/ustrojbeno mjesto kada su ocjene odgovarajućih
sustava/organa/osjetila jednake ili više o više od ocjena za te sustave /organe/
o propisane u Popisu minimalnih zahtjeva.
Pri svakoj ocjeni po sustavu /organu/ osjetilu koja je niža od 5 obvezno se
upisuje dijagnoza i točka popisa bolesti.
Ocjena nesposoban za djelatnu vojnu službu odnosno službu u OS RH mora biti
temeljena na točkama Popisa bolesti i srodnih zdravstvenih problema.
Za djelatne vojne osobe koje su na duljem bolovanju ili su u statusu liječenja i
bolovanja ocjenjuje se zdravstvena sposobnost za djelatnu vojnu službu, a ocjena
sposobnosti donosi se na temelju točaka Popisa bolesti i srodnih zdravstvenih
problema.
Prijedlog ocjene zdravstvene sposobnosti ovjerava se potpisom i faksimilom
doktora medicine.

*7. Donošenje ocjene zdravstvene sposobnosti za letačko osoblje*

Nakon izvršenog pregleda analiziraju se nalazi i rezultati pretraga i
evidentiraju u karton zdravstvenog pregleda letačkog osoblja, analizira se i
ostala dokumentacija i donosi se prijedlog ocjene zdravstvene sposobnosti na
tiskanici NM-LO, sukladno medicinskim standardima za letačko osoblje (Prilog br.
6).
Letačko osoblje razvrstava se u tri grupe:
I. grupa:
a) kandidat za kadeta pilota,
b) kadet pilot,
c) pilot
II. grupa:
a) kandidat za navigatora, navigatora – operator, operatora – letač, tehničara –
letač specijalista – letač,
b) navigator, navigator – operator, operator – letač, tehničar – letač,
specijalista – letač,
III. grupa:
a) kandidat za padobranca,
b) padobaranac
Letačko osoblje I. grupe ocjenjuje se jednom od ocjena:
1. Ocjena »Sposoban za studij aeronautike na Fakultetu prometnih znanosti,
zvanje vojnog pilota«, donosi se kada se kod kadeta pilota ili kandidata za
studij aeronautike ustanovi da nema nikakva odstupanja u fizičkom ili
psihologijskom statusu, koja bi ograničavala podnošenje štetnih čimbenika
letenja.
2. Ocjena »Nesposoban za studij aeronautike na Fakultetu prometnih znanosti,
zvanje vojnog pilota« donosi se kada se kod kadeta-pilota ili kandidata za
studij aeronautike ustanove bitna odstupanja u fizičkom i psihologijskom statusu
i utvrde bolesti ili ozljede koja onemogućavju sigurnost provođenja i završetak
letačke izobrazbe ili kad postoji velika vjerojatnost da osoba neće biti u
stanju obavljati letačku djelatnost tijekom cijelog letačkog radnog vijeka, tj
sljedećih dvadest do dvadeset i pet godina.
3. a) Ocjena »Sposoban za pilota po kriteriju A« donosi se kad se utvrdi da kod
pilota nema odstupanja u psihosomatskom statusu koja ga ograničavaju u
podnošenju štetnih čimbenika tijekom leta, uključujući i letove na velikim
visinama, uz uporabu specijalne zaštitne opreme. Ova ocjena se može dati nakon
izvršenih dodatnih ispitivanja u visinskoj barokomori i »humanoj« centrifugi.
Pilot s ovom ocjenom sposoban je za letačku djelatnost na svim kategorijama
borbenih zrakoplova.
b) Ocjena »Sposoban za pilota po kriteriju B-1« donosi se kad kod pilota se
utvrde odstupanja u psihosomatskom statusu koja ga ograničavaju u podnošenju
određenih čimbenika leta. Pilot s ovom ocjenom sposoban je za letačku djelatnost
na svim borbenim zrakoplovima i borbenim helikopterima, osim na nadzvučnim
borbenim zrakoplovima.
c) Ocjena »Sposoban za pilota po kriteriju B-2« donosi se kada se kod pilota
utvrde lakša kronična oboljenja, posljedice oboljenja ili ozljeda ili odstupanja
i psihosomatskom statusu koja ga ograničavaju u podnošenju određenih letačkih
opterećenja. Pilot s ovom ocjenom može letjeti samo zrakoplovima s manjim »G«
opterećenjima i bez sjedala za katapultiranje: transportni zrakoplov i
helikopter.
d) Ocjena »Nesposoban za pilota« donosi se kad se utvrdi oboljenje, ozljeda ili
odstupanje u psihosomatskom statusu, koja mu ne omogućavaju sigurno obnašanje
djelatnosti vojnog pilota.
Letačko osoblje II. grupe ocjenjuje se na način da se naznači vrsta
specijalnosti za koje se osoba ocjenjuje i donose se sljedeće ocjene:
1. »Sposoban za navigatora«;
»Sposoban za navigatora – operatora«;
»Sposoban za operatora – letača«;
»Sposoban za tehničara – letača«;
»Sposoban za specijalistu – letača«
Ocjena »sposoban« donosi se kada se kod osobe koja se ocjenjuje utvrdi da nema
odstupanja u psihosomatskom statusu, koja bi ga ograničavala u obnašanju
djelatnosti iz njegove letačke specijalnosti.
2. »Nesposoban za navigatora«;
»Nesposoban za navigatora – operatora«;
»Nesposoban za operatora – letača«;
»Nesposoban za tehničara – letača«;
»Nesposoban za specijalistu – letača«
Ocjena »nesposoban« donosi se kada se kod osobe koja se ocjenjuje utvrdi
oboljenje, ozljeda ili odstupanje u psihosomatskom statusu, koja bi ga
ograničavala u obnašanju djelatnosti iz njegove letačke specijalnosti.
Letačko osoblje III. grupe ocjenjuje se jednom od sljedećih ocjena:
1. »Sposoban za padobranca«, kada se utvrdi da kod kandidata ili pripadnika
Oružanih snaga nema odstupanja u psihosomatskom statusu koja ga ograničavaju u
sigurnom obavljanju padobranskih skokova.
2. »Nesposoban za padobranca«, kada se utvrdi da kod kandidata ili pripadnika
Oružanih snaga postoje odstupanja u psihosomatskom statusu koja ga ograničavaju
u sigurnom obavljanju padobranskih skokova.
Kada zdravstvena komisija za letačko osoblje izda uvjerenje s ocjenom daljnje
liječenje/dijagnostička obrada obvezno u uvjerenju utvrđuje rok za novi pregled
koji ne može biti dulji od 6 mjeseci od dana izdavanja uvjerenja.

*8. Priopćavanje rezultata zdravstvenih pregleda*

Svakoj osobi kojoj se tijekom zdravstvenog pregleda utvrdi odstupanje
zdravstvenog stanja u odnosu na propisane zahtjeve izvršitelj pregleda dužan je
to na primjeren način objasniti i s time je upoznati.
Preslike medicinske dokumentacije proistekle iz obavljenog pregleda osobe, a na
osnovi koje se ocjenjuje da se treba provesti daljnje liječenje i/ili
dijagnostička obrada ili je prema dijagnozi osoba ocijenjena zdravstveno
nesposobnom za službu obvezno se dostavlja njezinu izabranom doktoru medicine.

*9. Popunjavanje i pohrana dokumentacije*

9.1. Dokumentaciju o provedenim zdravstvenim pregledima i psihologijskim
ispitivanjima čini:
1. Uputnica za zdravstveni pregled (tiskanica UZP)
2. Potvrda izabranog doktora (tiskanica P)
3. Izjava pregledane osobe (tiskanica I)
4. Karton zdravstvenog pregleda (tiskanica ZP)
5. Nalaz transfuziologa o utvrđenoj krvnoj grupi i Rh faktoru
6. Nalaz i mišljenje specijaliste medicine rada (tiskanica NMS)
7. Karton zdravstvenog pregleda letačkog osoblja (tiskanica ZP-LO)
8. Nalaz i mišljenje zdravstvene komisije za letačko osoblje (tiskanica NM-LO)
9. Nalaz i mišljenje doktora medicine (tiskanica NMT)
10 Uvjerenje o zdravstvenoj sposobnosti za prijam u službu (tiskanica UZS -1)
11. Uvjerenje o zdravstvenoj sposobnosti za periodični i izvanredni pregled
(tiskanica UZS-2)
12. Uvjerenje o zdravstvenoj sposobnosti letačkog osoblja (tiskanica UZS-LO)
13. Psihološki nalaz i rezultati psiholoških ispitivanja
14. Preostala dokumentacija proistekla iz zdravstvenog pregleda
9.2. Popunjavanje dokumentacije
9.2.1. Tiskanicu UZP-1 ispunjava nadležna osoba ustrojstvene jedinice koja
upućuje kandidate i pripadnike Oružanih snaga na pregled. Popunjena tiskanica
UZP-1, tiskanica P i tiskanica I prilažu se uz tiskanicu ZP.
9.2.2. Tiskanicu ZP ispunjavaju djelatnici izvršitelja pregleda.
9.2.3. Psihološki nalaz ispunjava vojni psiholog.
Specijalist medicine rada, specijalisti ostalih grana medicine, zdravstveni
tehničari i psiholozi odgovorni su za uredno i točno upisivanje podataka u
zdravstvenu dokumentaciju.
Zabranjeno je davati bilo koji dio zdravstvene dokumentacije na uvid osobama
izvan zdravstvene struke.
Sve osobe koje dolaze u dodir s podaci podacima prikupljenim tijekom zdravstvenogleda obvezne su čuvati privatnost i dostojanstvo ispitivanih osoba.
Podatke se u zdravstvenu dokumentaciju upisuje čitko i točno, uz upisivanje i
zaokruživanje ponuđenog odgovora, te se ovjeravaju potpisom i faksimilom doktora
medicine, psihologa i pečatom zdravstvene ustanove.
9.3. Pohrana dokumentacije koja se vodi prema ovim uputama:
9.3.1. Dokumentacija iz točke 8.1. od rednog broja 1. do 13. pohranjuje se kod
izvršitelja i u Ministarstvu obrane na rok od 30 godina, uz istodobni unos
podataka u odgovarajući modul računalne baze podataka Ministarstva obrane.
9.3.2. Zdravstvena ustanova – izvršitelj pregleda obvezna je ustrojiti
evidenciju o izvršenim pregledima koju pohranjuje na rok od petnaest godina.

**PRILOG BR. 5**
POPIS BOLESTI I SRODNIH ZDRAVSTVENIH PROBLEMA

*Napomena*
Popis bolesti i srodnih zdravstvenih problema sačinjen je u skladu s
Međunarodnom klasifikacijom bolesti i srodnih zdravstvenih problema, Deseta
revizija (u daljnjem tekstu: MKB) što podrazumijeva da je dijagnoza potvrđena u
skladu s načelima medicinske struke.
U slučaju izlječenja od bolesti i srodnih zdravstvenih problema, a bez zaostalih
funkcionalnih i drugih oštećenja iste se ne klasificiraju po ovom Popisu, već se
prikupljeni podaci unose u skupinu anamnestičkih podataka.
Za pojedine bolesti, tjelesne mane, nedostatke, ozljede i posljedice ozljeda
stavljena je uz točku Popisa i oznaka (\*), što upućuje izvršitelja pregleda da
prije donošenja prijedloga ocjene zdravstvene sposobnosti, obvezno uvaži upute
odnosno smjernice date za navedenu točku Popisa. Upute čine sastavni dio Popisa.
Oznaka (#) označava da je tijekom zdravstvenog pregleda utvrđena promjena
zdravstvenog stanja koja zahtijeva daljnju dijagnostičku obradu i/ili liječenje
koje su u daljnjoj nadležnosti izabranog doktora medicine primarne zdravstvene
zaštite.
Pri donošenju ocjene zdravstvene sposobnosti obvezan je uvid u opis poslova
2-IN.
Za pripadnike OS RH koji se upućuju na periodični zdravstveni pregled obvezno se
prilažu rezultati posljednje provjere motoričkih sposobnosti.
Prilikom ocjenjivanja zdravstvene sposobnosti tijekom provedbe izvanrednog
pregleda iz članka 8. točka 2. ovoga Pravilnika donose se zasebne ocjene
zdravstvene sposobnosti vezano uz predmet odabira, zdravstvenu sposobnost za
dosadašnje ustrojbeno mjesto/dužnost i zdravstvenu sposobnost za djelatnu vojnu
službu/službu u OS RH.
Kandidati i sudionici mirovnih misija/operacija kod kojih se prilikom
zdravstvenog pregleda za potrebe sudjelovanja u misijama utvrdi stupanj
funkcionalnog oštećenja organa/organskog sustava koji predstavlja zdravstvenu
kontraindikaciju za sudjelovanje u mirovnoj misiji/operaciji ocijenit će se
zdravstveno nesposobnim za sudjelovanje u misiji/operaciji. Navedeno se odnosi i
na donošenje ocjene zdravstvene sposobnosti za daljnju vojnu izobrazbu,
premještaja na zahtjevnija ustrojbena mjesta i sl.
Zdravstvena nesposobnost za sudjelovanje u misiji/operaciji ne znači istodobno i
zdravstvenu nesposobnost za obavljanje dosadašnjeg ustrojbenog mjesta/dužnosti
niti nesposobnost za djelatnu vojnu službu, nego se za sve navedeno donose
zasebne ocjene zdravstvene sposobnosti.

**[TABELA](dodatni/377541.pdf)**

UPUTE ZA DONOŠENJE OCJENE ZDRAVSTVENE SPOSOBNOSTI

***Ad Skupina I.*** Ocjena zdravstvene sposobnosti donosi se na temelju nalaza
liječnika infektologa, epidemiologa i/ili drugih nadležnih specijalista i
polikliničko-bolničko-kliničkih ispitivanja.
***Ad 1. do 2.*** Za dijagnostičku potvrdu tuberkuloze obvezan je radiološki nalaz,
bakteriološki/histološki nalaz, nalaz pulmologa i drugih specijalista (ovisno o
lokalizaciji). Tuberkuloza urogenitalnih organa mora biti dokazana nalazom
uzročnika u urinu ili histološkim nalazom.
Inaktivna tuberkuloza podrazumijeva inaktivnu prije neliječenu tuberkulozu ili
izliječenu tuberkulozu ako je od prestanka liječenja prošlo godinu dana.
Zdravstveno stanje u slučaju inaktivne tuberkuloze s funkcionalnim oštećenjem
bilo kojeg stupnja može se ocijeniti i u skladu s točkama popisa bolesti ovoga
Popisa za pojedine organe/organske sustave.
***Ad 1.2., 1.3. i 1.4.*** Stupanj oštećenja funkcije pluća utvrđuje se u skladu s
izmjerenim vrijednostima vitalnog kapaciteta (VK) i forsiranog ekspiratornog
volumena nakon prve sekunde forsirane ekspiracije:
– oštećenje funkcije pluća lakog stupnja: VK = 80%-65% i/ili ako vrijednost
ostvarenog postotka FEV1/VK, podijeljena s teorijskom vrijednosti FEV1/VK,
iznosi 89%-70%.
– oštećenje funkcije pluća srednjeg stupnja VK=64%-50% i/ili ako vrijednost
ostvarenog postotka FEV1/VK, podijeljena s teorijskom vrijednosti FEV1 /VK,
iznosi 69% – 50%
– oštećenje funkcije pluća teškog stupnja = VK manji od 50% i/ili ako vrijednost
ostvarenog postotka FEV1 /VK iznosi manje od 50%.
***Ad 3.*** Virusni hepatitis mora biti utvrđen specijalističko-konzilijarnom obradom.
U dijagnostičkoj obradi potrebno je učiniti: AST, ALT, gama GT i serološko
testiranje (markeri na viruse hepatitisa). Osnovni nalazi za donošenje ocjene
nesposobnosti kod kroničnog virusnog hepatitisa su kontinuirano povišeni jetreni
enzimi i/ili prisutnost HBsAg ili drugog odgovarajućeg antigena virusa
hepatitisa.
Ocjena 3 donosi se u slučajevima sporadično povišenih jetrenih enzima.
Zdravstveno stanje s utvrđenim funkcionalnim oštećenjem zahvaćenog
organa/organskog sustava može se ocijeniti i sukladno točkama popisa bolesti
ovog Popisa za zahvaćeni organ/organski sustav.
***Ad 4.*** Ocjena zdravstvene sposobnosti određuje se na temelju specijalističkih
polikliničko-bolničkih nalaza i ispitivanja.
***Ad 5.*** Ocjena zdravstvene sposobnosti određuje se na temelju specijalističkih
polikliničko-bolničkih nalaza i ispitivanja. Zdravstveno stanje s utvrđenim
funkcionalnim oštećenjem zahvaćenog organa/organskog sustava može se ocijeniti i
sukladno točkama popisa bolesti ovog Popisa za zahvaćeni organ/organski sustav.
Ocjena 4 donosi se kada je bolest potvrđena i ne nalazi se funkcionalnih
oštećenja, a u svrhu prevencije progresije bolesti.
Ocjena 4 donosi se i u slučajevima lakšeg funkcionalnog oštećenja.
Ocjena 3 donosi se u slučajevima srednje teškog funkcionalnog oštećenja.
Ocjena 1 donosi se u slučajevima teškog funkcionalnog oštećenja i trajnog
kliconoštva.
***Ad Skupina II.*** Ocjena zdravstvene sposobnosti donosi se na temelju nalaza
nadležnog specijalista i polikliničko-bolničko-kliničkih ispitivanja i
liječenja.
***Ad 6.*** Ocjena zdravstvene sposobnosti zbog utvrđenih zloćudnih novotvorina ovisi
o veličini, lokalizaciji i o histološkom nalazu dobivenom na temelju
bolničko-kliničkog ispitivanja.
Ocjena 4 donosi se za slučajeve koji su najmanje dvije godine u remisiji, bez
funkcionalnih oštećenja organa/organskih sustava.
Ocjena 3 donosi se za slučajeve koji su najmanje dvije godine u remisiji, uz
postojanje lakših funkcionalnih oštećenja organa/organskih sustava.
Ocjena 1 donosi se za slučajeve sa srednjim i težim funkcionalnim oštećenjem
zahvaćenih organa/organskih sustava.
Zdravstveno stanje s utvrđenim funkcionalnim oštećenjem zahvaćenog
organa/organskog sustava može se ocijeniti i sukladno točkama popisa bolesti
ovog Popisa za zahvaćeni organ/organski sustav.
***Ad 7.3.*** Ocjena 4 donosi se za slučajeve s lakšim funkcionalnim smetnjama. Ocjena
3 donosi se za slučajeve sa srednje teškim funkcionalnim smetnjama. Ocjena 1
donosi se za slučajeve s teškim funkcionalnim smetnjama.
Zdravstveno stanje s utvrđenim funkcionalnim oštećenjem zahvaćenog
organa/organskog sustava može a može se ocijeniti i sukladno točkama popisa bolovog Popisa za zahvaćeni organ/organski sustav.
***Ad Skupina III.*** Ocjena zdravstvene sposobnosti donosi se na temelju nalaza
polikliničko-bolničko-kliničkih ispitivanja i nalaza liječnika endokrinologa.
***Ad 8.*** Zdravstveno stanje s utvrđenim funkcionalnim oštećenjem zahvaćenog
organa/organskog sustava ocjenjuje se sukladno točkama popisa bolesti ovog
Popisa za zahvaćeni organ/organski sustav.
Ocjena 4 donosi se za slučajeve bez i s lakšim funkcionalnim oštećenjem
zahvaćenih organa/organskih sustava.
Ocjena 1 donosi se za slučajeve sa srednjim i težim funkcionalnim oštećenjem
zahvaćenih organa/organskih sustava.
***Ad 9.*** Ocjena 4 donosi se za stadij šećerne bolesti koji je dobro reguliran
dijetnim režimom prehrane, pri čemu nisu utvrđena funkcionalna oštećenja ciljnih
organa.
Ocjena 3 donosi se za stadij šećerne bolesti koji je dobro reguliran peroralnim
preparatima uz postojanje lakših funkcionalnih oštećenja ciljnih organa.
Ocjena 1 donosi se za stadij šećerne bolesti koji se teško regulira peroralnim
preparatima ili koji zahtijeva korištenje parenteralnih preparata (insulin).
Osobe s utvrđenom šećernom bolešću imaju obvezu priložiti pripadajuće
laboratorijske nalaze, presliku dijabetološke knjižice te nalaze specijaliste
endokrinologa-dijabetologa.
***Ad 10. 1.*** Uz redukciju tjelesne mase (u daljnjem tekstu: TM) osoba je obvezna
provoditi program opće fizičke pripreme, sukladno planu i programu nadležnog
kineziologa. Obvezan kontrolni pregled za 6 mjeseci.
***Ad 10.2.*** Ukoliko postoje funkcionalne smetnje kardiorespiratornog, lokomotornog
i drugih organa/organskih sustava ocjena zdravstvene sposobnosti može se
donijeti i sukladno točkama popisa bolesti ovog Popisa za zahvaćeni
organ/organski sustav. Obvezan nalaz ergometrije s procjenom relativnog primitka
kisika (rel. VO2 maks. u ml/kg/min).
Ocjena 4 donosi se za osobe s urednim nalazom ergometrije, bez i s lakšim
znakovima funkcionalnih oštećenja ciljnih organa i prolaznim rezultatima
provjere funkcionalno-motoričkih sposobnosti.
Ocjena 1 donosi se za osobe koje imaju patološki nalaz ergometrije i/ili znakove
srednjih i težih funkcionalnih oštećenja ciljnih organa bez obzira na rezultate
provjere motoričkih sposobnosti.
***Ad 11.*** Hiperbilirubinemija je stanje s ukupnim bilirubinom u krvi većim od 20,5
mmol/l, a rezultat je potvrđen ponovnom analizom u roku koji nije manji od tri
dana, istom metodom i tehnikom u istom laboratoriju.
Kod nalaza bilirubina većeg od 30,5 mmol/l s pozitivnim anamnestičkim ili
bolničko-kliničkim nalazima, obvezno treba provesti dopunska ispitivanja: AST,
ALT, GGT, direktni i ukupni bilirubin, željezo i KKS s retikulocitima i pretrage
urina. Odabir pretraga ovisi o anamnezi i kliničkoj slici.
Ako su vrijednosti transaminaza u granici normale, a hiperbilirubinemija je od
30,5 mmol/l do 51,3 mmol/l, osoba se ocjenjuje ocjenom 4.
Ako je vrijednost bilirubina 51,3 mmol/l i veća, potvrđena i ponovnom pretragom,
a transaminaze su u granicama normale donosi se ocjena 3.
Ako su vrijednosti transaminaza povišene, a hiperbilirubinemija je od 30,5
mmol/l do 51,3 mmol/l ocjena se donosi nakon specijalističke i dijagnostičke
obrade.
Ako su vrijednosti transaminaza povišene, a hiperbilirubinemija je 51,3 mmol/l i
veća, potvrđena i ponovnom pretragom, uz pozitivnu anamnezu donosi se ocjena 1.
***Ad 12.*** Ocjena zdravstvene sposobnosti donosi se na temelju nalaza
polikliničko-bolničko-kliničkih ispitivanja i nalaza liječnika endokrinologa.
Ocjena 4 donosi se za slučajeve bez i s lakšim funkcionalnim smetnjama. Ocjena 3
donosi se za slučajeve sa srednje teškim funkcionalnim smetnjama. Ocjena 1
donosi se za slučajeve s teškim funkcionalnim smetnjama.
Zdravstveno stanje s utvrđenim funkcionalnim oštećenjem zahvaćenog
organa/organskog sustava može se ocijeniti i sukladno točkama popisa bolesti
ovog Popisa za zahvaćeni organ/organski sustav.
***Ad Skupina IV.*** ocjena zdravstvene sposobnosti određuje se na temelju nalaza
polikliničko-bolničko-kliničkih ispitivanja i nalaza specijalista hematologa.
***Ad 13. 2.*** Ocjena 4 donosi se za lakše oblike bolesti, a ocjena 1 donosi se za
teže oblike bolesti.
***Ad 14.2.*** Ocjena 4 donosi se za lakše oblike bolesti, a ocjena 1 donosi se za
teže oblike bolesti.
***Ad 15.*** Ocjena 3 donosi se u slučajevima splenektomije nakon ozljede, bez
funkcionalnih oštećenja organa/organskih sustava, a ocjena 1 donosi se u
slučajevima splenektomije nakon bolesti.
***Ad 16.2*.** Zdravstveno stanje s utvrđenim funkcionalnim oštećenjem zahvaćenog
organa/organskog sustava može se ocijeniti i sukladno točkama popisa bolesti
ovog Popisa za zahvaćeni organ/organski sustav.
 Ocjena zdravstvene sposobnosti određuje se na temelju nalaza
psihijatra, nalaza psihologijskih ispitivanja – psihodijagnostičke procjene,
nalaza polikliničke, bolničko-kliničke zdravstvene obrade.
***Ad 18.2.*** Ocjena 4 donosi se za osobe s kompenziranim psihičkim stanjem koji su
bez terapije psihofarmacima, imaju uredan nalaz psihologijskog testiranja kao i
nalaz psihijatra na provedenom zdravstvenom pregledu, a ocjena 1 donosi se za
osobe s dekompenziranim i/ili recidivirajućim poremećajima, ili su na terapiji
psihofarmacima ili su pod redovitom kontrolom psihijatra, te osobama kojima je
rješenjem utvrđen postotak tjelesnog oštećanja – invaliditet na osnovi tog
poremećaja.
***Ad 21.1.*** Kod izoliranih simptoma koji ne ometaju, neznatno ili lakše ometaju
komuniciranje donosi se ocjena 4, a kod simptoma koji su simptomi neurotskih
poremećaja i/ili jače ometaju komuniciranje donosi se ocjena 1. Obvezan nalaz
logopeda.
Djelatne vojne osobe nisu za dužnosti koje zahtijevaju jasan i razgovijetan
govor.
***Ad 21.3.*** Kod izoliranih simptoma bez poremećaja funkcije donosi se ocjena 4, a
kod ostalih slučajeva ocjena 1.
***Ad 22.2.*** Ocjena 4 donosi se za osobe s kompenziranim psihičkim stanjem koji su
bez terapije psihofarmacima, imaju uredan nalaz psihologijskog testiranja kao i
nalaz psihijatra na provedenom zdravstvenom pregledu, a ocjena 1 donosi se za
osobe s dekompenziranim i/ili recidivirajućim poremećajima, ili su na terapiji
psihofarmacima ili su pod redovitom kontrolom psihijatra, te osobama kojima je
rješenjem utvrđen postotak tjelesnog oštećenja – invaliditet na osnovi tog
poremećaja.
***Ad 23.2.*** Ocjena 4 donosi se za osobe s kompenziranim psihičkim stanjem koji su
bez terapije psihofarmacima, imaju uredan nalaz psihologijskog testiranja kao i
nalaz psihijatra na provedenom zdravstvenom pregledu, a ocjena 1 donosi se osobe
s dekompenziranim i/ili recidivirajućim poremećajima, ili su na terapiji
psihofarmacima ili su pod redovitom kontrolom psihijatra te osobama kojima je
rješenjem utvrđen postotak tjelesnog oštećenja – invaliditet na osnovi tog
poremećaja.
***Ad 24.*** Uz ovu točku Popisa ne upisuje se dijagnoza prema MKB-10. Vojni psiholog
je jedini ovlašten da temeljem ove točke donese ocjenu 1 – nesposoban za
djelatnu vojnu službu i službu u Oružanim snagama. Ocjenu je dužan ovjeriti
potpisom i faksimilom.
***Ad Skupina VI.*** Ocjena zdravstvene sposobnosti donosi se na temelju
specijalističkog nalaza neurologa, rezultata ispitivanja (EEG, EMG i drugih),
kliničkog pregleda te bolničko-kliničkih ispitivanja i liječenja.
***Ad 25.2.*** Ocjena 4 donosi se kada je nakon provedenog liječenja stanje bez
funkcionalnog oštećenja, ocjena 3 kada je zaostalo lakše funkcionalno oštećenje,
a ocjena 1 kada je zaostalo srednje teško i teže funkcionalno oštećenje.
***Ad 26.2.*** Ocjena 4 donosi se kada je nakon provedenog liječenja stanja stanje bez
funkcionalnog oštećenja, ocjena je zaostalo lakše funkcionalno oštećenje,
a ocjena 1 kada je zaostalo srednje teško i teže funkcionalno oštećenje.
***Ad 27.2.*** Mišljenje i prijedlog ocjene sposobnosti donosi specijalista neurolog
na osnovu postavljene dijagnoze u kliničko-bolničkim uvjetima. Ocjena 3 donosi
se samo u slučajevima dobro kontroliranih, rijetkih, pretežito noćnih napada i
bez psihopatoloških manifestacija.
***Ad 28.2.*** Ocjena 4 donosi se kada je nakon provedenog liječenja stanje bez
funkcionalnog oštećenja, ocjena 3 kada je zaostalo lakše funkcionalno oštećenje,
a ocjena 1 kada je zaostalo srednje teško i teže funkcionalno oštećenje.
***Ad Skupina VII.*** Ocjena zdravstvene sposobnosti donosi se na temelju
specijalističkog nalaza oftalmologa, rezultata bolničko-kliničkih ispitivanja
(pregled ortoreterom, pregled fundusa, stereovid, noćni vid, vidno polje i
drugo) te liječenja.
Pri ocjenjivanju sposobnosti osoba na civilno-vojnom školovanju za pilote
ograničavajuća je bilo kakva utvrđena greška refrakcije ili poremećaja
binokularnog i kolornog vida, te se takve osobe ocjenjuju ocjenom 1.
***Ad 29.2.*** Ocjena sposobnosti donosi se na temelju nastalih promjena (oštećenje
vida, vidnog polja, adaptacije i drugo).
***Ad 30.1., 30.2., 30.3., 30.4. i 30.5.*** Poremećaji refrakcije i akomodacije
utvrđuju se s korekcijom. Kod jednostavnog astigmatizma sfera je O, a cilindri
su + (-) predznaka. Kod mješovitog astigmatizma imamo različite predznake + (-)
a ocjenjuje se po cilindričnoj dioptriji. Kod složenog astigmatizma imamo iste
predznake + (-) a ocjenjuje se prema zbroju sfera i cilindara.
Uz ocjenu 4 i 3 upisuje se pripomena o obveznom nošenju naočala ili kontaktnih
leća.
***Ad 30.1.*** Ocjena 4 za kandidate iz stupaca 4 i 6 donosi se ako je oštrina
korigiranog vida bilo kojeg oka minimalno 1,00, uz uredno vidno polje, a za
kandidate iz stupca 7 donosi se ako je oštrina korigiranog vida bilo kojeg
minimalno 0,90.
Ocjena 4 za kandidate i pripadnike iz stupaca 5, 8, 9, 10 i 11 donosi se ako je
oštrina korigiranog vida bilo kojeg oka minimalno 0,80. Ocjena 1 za kandidate iz
stupaca 4 i 6 donosi se ako je oštrina korigiranog vida bilo kojeg oka manja od
1,00, a za kandidate iz stupca 7 donosi se ako je oštrina korigiranog vida bilo
kojeg oka manja od 0,90.
Kada je oštrina korigiranog vida kandidata i pripadnika iz stupaca 5, 8, 9, 10 i
11 manja od 0,80 ocjena se donosi sukladno točki 37.1. i točki 37.2. ovog
Popisa.
***Ad 30.2.*** Ocjena 4 za kandidata iz stupca 7 donosi se ako je oštrina korigiranog
vida bilo kojeg oka minimalno 0,90 a za kandidate i pripadnike iz stupaca 5, 8,
9, 10 i 11 donosi se ako je oštrina korigiranog vida bilo kojeg oka minimalno
0,80. Ocjena 1 za kandidata iz stupca 7 donosi se ako je oštrina korigiranog
vida bilo kojeg oka manja od 0,90.
Kada je oštrina korigiranog vida kandidata i pripadnika iz stupaca 5, 8, 9, 10 i
11 manja od 0,80 ocjena se donosi sukladno točki 37.1. i točki 37.2. ovog
Popisa.
***Ad 30.3*** Ocjena 3 za kandidate i pripadnike iz stupaca 5, 8, 9, 10 i 11 donosi se
ukoliko je vidna oštrina korigiranog vida bilo kojeg oka minimalno 1,00, a kada
je manja od 1,00 donosi se ocjena 1.
***Ad 30.4*** Ocjena 3 za kandidate i pripadnike iz stupaca 5, 9, 10 i 11 donosi se
ukoliko je vidna oštrina korigiranog vida bilo kojeg oka minimalno 1,00, a kada
je manja od 1,00 donosi se ocjena 1.
***Ad 31., 32., 33. i 35.*** Ocjena sposobnosti donosi se na temelju nastalih promjena
vida sukladno uputama iz točke 29.2. ovog Popisa.
***Ad 31.*** Pod defektnim binokularnim vidom podrazumijeva se nepostojanje fuzije ili
ukoliko je stereoskopski vid preko 400«. Nalaz defekta binokularnog vida obvezno
se navodi u kartonu zdravstvenog pregleda. Ocjena 3 donosi se u slučajevima bez
diplopije, a ocjena 1 u slučajevima s diplopijom.
***Ad 32.*** Ocjena 3 donosi se kod kompenziranog glaukoma (glaukom kod kojeg je intraokularni tlak dobro reguliran medikamentozno, laserom ili operativno) i kod
kojeg ne postoje funkcionalne promjene (vidna oštrina, vidno polje i drugo).
***Ad 36.*** Centralni skotom donosi se prema oštrini vida. Ostalim većim trajnim
defektima u vidnom polju smatraju se hemianopsije, kvadrantanopsije, veći
paracentralni apsolutni skotomi, čiji je najmanji promjer veći od 300 i veći
periferni ispadi i depresije, čiji je najmanji promjer veći od 400 ili ako ispad
doseže do na 100 od fiksacijske točke. Ocjena 3 donosi se kod opisanih promjena
na jednom a ocjena 1 kod promjena na oba oka.
***Ad 37.*** Oštrina vida određuje se uz optimalnu korekciju.
***Ad 37.1.*** Ocjena 3 u stupcu 11 donosi se isključivo za dočasnike tijekom
periodičnog ili izvanrednog pregleda za koje je specijalist medicine rada koji
ocjenjuje zdravstvenu sposobnost na temelju uvida u opis poslova djelatnika
donio pozitivno mišljenje o zdravstvenoj sposobnosti za ustrojbeno mjesto na
koje je raspoređen odnosno za zahtjev zbog kojeg je upućen na izvanredni
zdravstveni pregled. U slučaju premještaja na drugo ustrojbeno mjesto djelatnik
se obvezno upućuje na ponovnu ocjenu zdravstvene sposobnosti.
***Ad 38.*** Ocjena 4 donosi se protanomalima i deuteranomalima (raspoznaje osnovne
boje ali ne i njihove nijanse). Anomaloskopski kvocijent:
– protanomal 0,5 i manje anomaloskopskih jedinica
– deuteroanomal 5,0 i više anomaloskopskih jedinica
Ocjena 3 donosi se protanopima i deuteranopima (ne raspoznaju osnovne boje). Ove
osobe ne raspoređuju se na dužnosti i radna mjesta koja zahtijevaju razlikovanje
osnovnih boja. U zdravstveni karton obvezno se evidentira utvrđeni poremećaj
kolornog vida (KV).
***Ad 39.*** Kod prijema vojnika, časnika i kadeta obvezna je niktometrija, a u
ostalim slučajevima po indikaciji.
***Ad 40.2.*** Pri ocjenjivanju sposobnosti s jednostranom afakijom, subluksacijom ili
luksacijom leće, kao mjerilo podrazumijeva se oštrina vida sa korekcijom koja se
pri binokularnom vidu može subjektivno podnijeti. Ocjena se donosi po završenom
liječenju. Ocjena 4 donosi se u slučaju jednostrane afakije, a ocjena 1 u
slučaju obostrane afakije.
***Ad 41.*** Lakši oblik podrazumijeva promjene koje izazivaju uporno suzenje,
oštećenje spojnice ili rožnice i mogu se operativno ispraviti. Teži oblik
podrazumijeva promjene koje se ne mogu operativno ispraviti.
***Ad 44. i 45.*** Ocjena sposobnosti donosi se nakon kompletnog pregleda –
ispitivanja oftalmologa. Ocjena se donosi prema oštrini vida i stupnju
poremećaja refrakcije i akomodacije. Ocjena 3 donosi se u slučajevima
jednostranog keratokonusa ili nistagmusa, a ocjena 1 u slučajevima obostranog
keratokonusa ili nistagmusa.
***Ad Skupina VIII.*** Ocjena zdravstvene sposobnosti donosi se na temelju
specijalističkog nalaza otorinolaringologa, temeljem stupnja oštećenja sluha te
rezultata liječenja.
Pri ocjenjivanju sposobnosti osoba na civilno-vojnom školovanju za pilote
ograničavajući je bilo kakav poremećaj organa sluha ili gubitak sluha, te se
takove osobe ocjenjuju ocjenom 1.
***Ad 46.*** Ocjena se donosi sukladno utvrđenom stupnju gubitka sluha. Recidiv
kronične upale neovisno o oštećenju sluha ocjenjuje se ocjenom 3.
***Ad 48.*** Normalnim sluhom smatra se na audiogramu sluh kod kojeg je redukcija
sluha u užem govornom području (frekvencija 500, 1000 i 2000 Hz) manja od 30 dB,
a na 4000 Hz manja od 40 dB.
Prosječan gubitak sluha izračunava se na zračnoj krivulji kao zbroj dobivenih
vrijednosti na frekvencijama 500, 1000 i 2000 Hz podijeljen s 3.
Ocjena sposobnosti donosi se na temelju gubitka sluha bez obzira radi li se o
konduktivnoj, perceptivnoj ili mješovitoj gluhoći. Ako se radi o akustičkoj
traumi, uzimaj uzimaju se u obzir frekvencije na 500, 1000, 2000 Hz i njihov
zbroj dijeli se sa 4.
Ukoliko se utvrdi stupanj nagluhosti po F.S. od 60% i više donosi se ocjena 1.
Na ustrojbenim mjestima s povećanom izloženošću buci obvezna je uporaba osobnih
zaštitnih sredstava.
***Ad 49.1.*** Ukoliko je nazočan i poremećaj sluha ocjena se donosi sukladno točki
48.
***Ad Skupina IX.*** Ocjena zdravstvene sposobnosti donosi se na temelju nalaza
nadležnog specijalista, rezultata bolničko-kliničkih ispitivanja i cjelovite
obrade.
***Ad 50., 51.*** Dijagnoza mora biti postavljena na temelju nalaza kardiologa. Za
osobe bez funkcionalnih oštećenja donosi se ocjena 4, a ako su nazočna lakša
funkcionalna oštećenja ocjena 3. Za utvrđena teža funkcionalna oštećenja donosi
se ocjena 1.
***Ad 52.*** Dijagnoza mora biti postavljena na temelju nalaza kardiologa s točnom
specifikacijom srčane mane ili mane velikih krvnih žila. Obvezan ultrazvuk srca.
Pod srčanom manom lakog stupnja (ocjena 3) podrazumijeva se da nije praćena EKG
promjenama, rtg znacima, UZV promjenama jasnog povećanja pojedinih srčanih
struktura i negativnim testovima opterećenja. Kod srčane mane težeg stupnja
(ocjena 1) postoje neke od navedenih promjena.
***Ad 53.*** Pod povišenim krvnim tlakom podrazumijevaju se sljedeće vrijednosti
arterijskog tlaka: sistolički iznad 140 mm Hg, a dijastolički iznad 90 mm Hg.
Ocjena 4 donosi se u slučajevima dobro reguliranog krvnog tlaka bez oštećenja
ciljnih organa. Ocjena 3 donosi se u slučajevima trajno povišenog krvnog tlaka
uz lakše funkcionalno oštećenje ciljnih organa. Ocjena 1 donosi se u slučajevima
trajno povišenog krvnog tlaka uz srednje teško i teže funkcionalno oštećenje
ciljnih organa. Ukoliko je utvrđeno trajno povišenje krvnog tlaka obvezno je
učiniti ergometriju i nalaz oftalmologa.
Sve nedovoljno definirane ili granične slučajeve povišenja krvnog tlaka treba
uputiti kardiologu na dodatnu obradu.
***Ad 54.*** Dijagnoza mora biti postavljena u bolnici ili stacionarnoj zdravstvenoj
ustanovi. Kod svih srčanih oboljenja obvezno je mišljenje kardiologa i cjelovita
kardiološka obrada (UZV srca, ergometrija i drugo).
Ocjena 3 donosi se samo za lakše ishemične bolesti srca i plućne bolesti srca. U
svim ostalim slučajevima donosi se ocjena 1.
***Ad 55.*** Ocjena 3 donosi se u slučajevima lakšeg funkcionalnog oštećenja i bez
znakova konstriktivnog sindroma dok se kod utvrđenih znakova konstriktivnog
sindroma donosi ocjena 1.
***Ad 56.*** Ocjena 4 donosi se kada je nakon provedenog liječenja stanje bez
funkcionalnog oštećenja, ocjena 3 kada je zaostalo lakše funkcionalno oštećenje,
a ocjena 1 za utvrđena teža funkcionalna oštećenja.
***Ad 57.2.*** Ocjena 3 donosi se kada je nakon provedenog liječenja stanje s lakšim
funkcionalnim oštećenjem, a ocjena 1 kada je zaostalo teže funkcionalno
oštećenje.
***Ad 58.*** Kada je zdravstvenim pregledom postavljena sumnja u postojanje znakova
poremećaja provodnog sustava srca indicirana je kardiološka obrada uz obveznu
ergometriju.
Uz uredan nalaz ergometrije i QRS kompleks kraći od 0,095 s donosi se ocjena 5.
Uz patološki nalaz ergometrije ocjena se donosi sukladno utvrđenom stupnju
poremećaja provodnog sustava:
Ocjena 4 donosi se ako je nazočna supraventrikularna ekstrasistola, parcijalni
blok desne grane s trajanjem QRS kompleksa od 0,095 s do 0,12 s, produljen PQ
interval do 0,24 s pri frekvenciji srca ispod 70 u minuti i nodalni ritam koji
dobro podnosi test opterećenja. Osim navedenog za donošenje ocjene 4 obvezna je
negativna anamneza srčano-žilnog sustava, uredan nalaz ergometrije, uredan UZV
srca i nalaz kardiologa.
Ocjena 3 donosi se kao i za gore navedeno samo što je prisutan kompletni blok
desne grane gdje je duljina trajanja QRS kompleksa preko 0,12 s.
Ocjena 1 donosi se u slučajevima paroksizmalne tahikardije, dekompenziranog
srca, WPW sindroma s tahikardijom, apsolutne aritmije, bloka lijeve grane i AV
blok II. I III. stupnja.
***Ad 59.*** Ocjena sposobnosti donosi se na temelju nalaza kardiologa i utvrđenog
patološkog nalaza navedenog u točki 58. ovog popisa te UZV srca.
***Ad 60.2.*** Dijagnozu mora postaviti kardiolog u stacionarnoj zdravstvenoj
ustanovi. Obvezna kardiološka obrada i UZV srca. Ocjena 3 donosi se za lakše
poremećaje, a ocjena 1 za teže poremećaje.
***Ad 61.*** Dijagnozu moraju postaviti kardiolog i neurolog u stacionarnoj
zdravstvenoj ustanovi. Obvezan UZV srca. Ocjena 3 donosi se za lakše poremećaje,
a ocjena 1 za teže poremećaje.
***Ad 62.*** Dijagnozu moraju postaviti kardiolog i/ili pulmolog u stacionarnoj
zdravstvenoj ustanovi. Ovom točkom obuhvaćene su kongenitalne anomalije velikih
krvnih žila (veći angiomi, arteriovenske fistule).
***Ad 63.*** Lakši stupanj podrazumijeva bolesti s umjerenim poremećajima krvotoka i
lakšim poremećajima u funkciji ekstremiteta (manji angiomi kapilarnog tipa) i
ocjenjuje se ocjenom 4 ili 3. Teži stupanj podrazumijeva obliterirajuće procese
na perifernim arterijama (Mb. Burger), teže poremećaje funkcije ekstremiteta, te
jače izražene varikozne promjene ekstremiteta, veće vulnerabilnije angiome i
arterio-venske fistule. Obvezatan nalaz odgovarajućeg specijalista (vaskularni
kirurg i drugi).
Raynaudov sindrom (bolest) ocjenjuje se prema stupnju bolesti.
***Ad 64.*** Dijagnozu mora postaviti specijalist za vaskularne bolesti u
polikliničkoj ili stacionarnoj zdravstvenoj ustanovi. Ocjena 4 donosi se kada
nije utvrđeno funkcionalno oštećenje, a ocjena 3 samo ako nisu jako proširene
vene na obje potkoljenice. Obvezatan nalaz vaskularnog kirurga i UZV dubokih
vena.
***Ad 65.2.*** Obvezan nalaz kirurga. Ocjena 3 donosi se kod lakše insuficijencije
funkcije analnog sfinktera, a ocjena 1 kod težih oblika insuficijencije.
***Ad 66.*** Velike, trajne varikokele ocjenjuju se prema stupnju poremećaja
cirkulacije.
***Ad 67.*** Ocjena se donosi prema stanju ekstremiteta i kože (otok, varikozne
promjene). Za osobe bez funkcionalnih smetnji donosi se ocjena 4, a ako su
prisutne lakše funkcionalne smetnje ocjena 3. Ocjena 1 donosi se kod težih
slučajeva bolesti.
***Ad Skupina X.*** Ocjena zdravstvene sposobnosti donosi se na temelju nalaza
nadležnog specijalista i nalaza polikliničko-bolničko--kliničkih ispitivanja.
***Ad 69. i 70.*** Stupanj oštećenja funkcije pluća i sukladna ocjena zdravstvene
sposobnosti utvrđuje se na način opisan pod točkom 1.2. ovog Popisa.
***Ad 71.*** Dijagnoza astme postavlja se u bolničko-kliničkoj ustanovi. Ocjena 3
donosi se za lakše oblike: astma bez napada gušenja u posljednje dvije godine.
***Ad 72.*** Jednostavna kronična upala nosnih sluznica bez stvaranja krusti ocjenjuje
se ocjenom 4, a ako su češće upale (više od četiri puta godišnje) ocjenom 3. Kod
vrlo teških oblika donosi se ocjena 1.
***Ad 74.*** Ocjena za polipozu nosne šupljine i sinusa donosi se prema utvrđenim
smetnjama disanja.
***Ad 76.*** Za neznatne smetnje disanja donosi se ocjena 4. Smetnje disanja srednje
težine ocjenjuju se ocjenom 3, a teže smetnje ocjenom 1.
***Ad 77.2.*** Ocjena 3 donosi se za lakša funkcionalna oštećenja, a ocjena 1 za teža
oštećenja.
***Ad 79.*** Lakši oblik su bronhiektazije koje zahvaćaju jedan režanj bez znakova
upale ili recidivirajućih upala pluća, uz lakše oštećenje plućne funkcije. Teži
oblik su bronhiektazije koje zahvaćaju više od jednog režnja, s trajnom
prisutnošću upale ili recidivirajućim upalama pluća, uz srednje do teže
oštećenje plućne funkcije.
***Ad 80.2.*** Stupanj oštećenja funkcije pluća i sukladna ocjena zdravstvene
sposobnosti utvrđuje se na način opisan pod točkom 1.2. ovog Popisa.
***Ad 81.*** Stupanj oštećenja funkcije pluća i suklaena zdravstvene
sposobnosti utvrđuje se na način opisan pod točkom 1.2. ovog Popisa.
***Ad 83.*** Stupanj oštećenja funkcije pluća i sukladna ocjena zdravstvene
sposobnosti utvrđuje se na način opisan pod točkom 1.2. ovog Popisa.
***Ad Skupina XI.*** Ocjena zdravstvene sposobnosti donosi se na temelju nalaza
doktora stomatologije ili nadležnog specijalista medicine, odnosno nalaza
polikliničko-bolničko-kliničkih ispitivanja.
***Ad 84., 85. i 86.*** Obvezatan nalaz stomatologa. Dijagnoza nedostatak zubi
isključuje: umnjake, retinirane i impaktirane zube te nedostatak zubi saniran
protetskim nadomjestkom (most, proteza). Protetske nadomjestke (proteze i
mostovi) ocjenjuje se ocjenom sposoban.
***Ad 84.2*** Točka obuhvaća i uporabu totalne proteze.
***Ad 89., 90. i 91.*** Ocjena se donosi na temelju polikliničkog ili stacionarnog
liječenja. Obvezan endoskopski nalaz.
***Ad 91.*** Ocjena 3 donosi se za lakša funkcionalna oštećenja, a ocjena 1 za teža
oštećenja.
***Ad 92.3.*** Ocjena 3 donosi se za lakša funkcionalna oštećenja, a ocjena 1 za teža
oštećenja.
***Ad 95.*** Ocjena sposobnosti donosi se na temelju organskih funkcionalnih
poremećaja i poremećaja općeg stanja (slabokrvnost, tjelesna slabost).
***Ad 96.*** Ocjena zdravstvene sposobnosti donosi se na temelju nalaza
gastroenterologa (hepatologa) uz obvezan biokemijski pregled krvi, ultrazvučni
nalaz, nalaz markera na virus hepatitisa i biopsija jetre po indikaciji.
Steatoza jetre ocjenjuje se ocjenom 4.
Kronični hepatitis i kronični perzistentni hepatitis bez funkcionalnih
poremećaja ocjenjuje se ocjenom 3.
Kronični aktivni hepatitis ocjenjuje se ocjenom 1.
Ciroza jetre ocjenjuje se ocjenom 1.
***Ad 98.*** Ocjena 3 donosi se u slučajevima bez i s lakšim funkcionalnim
oštećenjima, a ocjena 1 za teža oštećenja.
***Ad Skupina XII.*** Ocjena zdravstvene sposobnosti donosi se na temelju nalaza
nadležnog specijalista medicine, odnosno nalaza polikliničko-bolničko-kliničkih
ispitivanja.
***Ad 99.*** Ocjena se donosi na temelju funkcionalne sposobnosti bubrega.
Ocjena 4 donosi se u slučaju jednostrane hidronefroze bez funkcionalnih
oštećenja.
Ocjena 3 donosi se u slučaju hipofunkcije bez insuficijencije bubrega.
Ocjena 1 donosi se u slučaju hipofunkcije s insuficijencijom bubrega.
***Ad 100.*** Ocjena sposobnosti donosi se na temelju funkcionalne sposobnosti bubrega
navedene u točki 99. ovog Popisa.
***Ad 101.*** Ocjena 3 donosi se u slučajevima bez i s lakšim funkcionalnim
oštećenjima, a ocjena 1 za teža oštećenja. Ako je uzrok neko drugo oboljenje,
ocjena se donosi prema osnovnom oboljenju.
***Ad 102.2.*** Pri ocjeni sposobnosti donosi se ocjena 1 ako operativnim zahvatom
nije došlo do izlječenja, odnosno ocjena 4 ako je operativnim zahvatom
postignuto izlječenje.
***Ad 103.2.*** Ocjena se donosi na temelju funkcionalnog statusa i nalaza urologa.
***Ad 104.*** Ako su prisutne jače izražene funkcionalne smetnje donosi se ocjena 1.
***Ad 105.*** Ocjena se donosi na temelju funkcionalnog statusa i nalaza urologa.
***Ad 106.*** Ocjena sposobnosti donosi se na temelju uspješnosti operativnog zahvata.
***Ad Skupina XIII.*** Ocjena se donosi na temelju nalaza dermatologa i/ili alergologa.
***Ad 111.2.*** Ocjena zdravstvene sposobnosti donosi se na temelju nalaza alergoloških testiranja.
***Ad 114.1.*** Ako očekujemo progresiju, a ne poboljšanje bolesti, donosi se ocjena
1.
***Ad 115.*** Ocjena 3 donosi se u slučajevima s lakšim funkcionalnim oštećenjima, a
ocjena 1 za teža oštećenja.
***Ad 116.2.*** Ocjena 3 donosi se za lake oblike bolesti, a ocjena 1 za teže oblike.
***Ad 117.*** Ocjena se donosi prema nalazu dermatologa. Ako su zahvaćene manje
površine kože ocjena 4, a veće površine i generalizirani oblici ocjena 1.
***Ad 118.*** Ocjena 4 donosi se ako su zahvaćeni neotkriveni dijelovi tijela, ocjena
3 za otkrivene dijelove manjeg stupnja i ocjena 1 za otkrivene dijelove većeg
stupnja.
***Ad 120.*** Ocjena se donosi prema funkcionalnom oštećenju: ukoliko ga nema, ocjena
4, ukoliko postoji, ocjena 1.
***Ad 121.*** Ocjena se donosi prema funkcionalnom oštećenju: ukoliko ga nema, ocjena
3, ukoliko postoji, ocjena 1.
***Ad Skupina XIV.*** Ocjena zdravstvene sposobnosti donosi se na temelju nalaza
nadležnog specijalista i provedene dijagnostičke obrade.
Ocjena 4 donosi se kod lakših funkcionalnih oštećenja.
Ocjena 3 donosi se kod srednje teških funkcionalnih oštećenja.
Ocjena 1 donosi se kod težih funkcionalnih oštećenja.
U slučajevima utvrđene smanjene pokretljivosti zglobova ocjena zdravstvene
sposobnosti donosi se sukladno sljedećim navedenim stupnjevima aktivne
pokretljivosti zglobova:

*a) Rameni zglob*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | abdukcija s elevacijom od 150° i više | 5 |
| 2. | abdukcija s elevacijom od 130° do 150° | 4 |
| 3. | abdukcija s elevacijom od 90° do 130° i unutarnja/vanjska rotacija > 45° | 3 |
| 4. | abdukcija s elevacijom od 130° do 150° i unutarnja/vanjska rotacija od 35° do 45° | 3 |
| 5. | abdukcija s elevacijom manja od 90° (ili ankiloza zgloba) |  |
| 4. | abdukcija s elevacijom od 90° do 130° i unutarnja/vanjska rotacija od <35° | 1 |

*b) Lakatni zglob*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 125° i više | 5 |
| 2. | fleksija od 110° do 125° | 4 |
| 3. | fleksija od 90° do 110° i pronacija/supinacija > 45° | 3 |
| 4. | fleksija od 110° do 125° i pronacija/supinacija < 450 | 3 |
| 5. | fleksija >1100 i pronacija/supinacija 0° | 3 |
| 6. | ankiloza zgloba u funkcionalno povoljnom položaju | 3 |
| 7. | fleksija <90° ili ankiloza u nepovoljnom položaju | 1 |
| 8. | fleksija 90° do 110° i pronacija/supinacija 0° | 1 |

*c) Ručni zglob*

|  |  |  |  |
| --- | --- | --- | --- |
|  |  | pokretljivost zgloba | ocjena zdravstvene sposobnosti |
| 1. | ekstenzija/fleksija od 50° i više | 5 |
| 2. | ekstenzija/fleksija od 40° do 50° | 4 |
| 3. | ekstenzija/fleksija od 30° do 40° | 3 |
| 4. | ankiloza zgloba u funkcionalno povoljnom položaju | 3 |
| 5. | ankiloza u funk. nepovoljnom položaju | 1 |

*d) Zglob kuka*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 110° i više | 5 |
| 2. | fleksija od 100° do 110° | 4 |
| 3. | fleksija od 90° do 100° | 3 |
| 4. | fleksija od 100° i više i unutarnja/vanjska rotacija/abdukcija < 20° | 3 |
| 5. | fleksija <90° (ili ankiloza zgloba) | 1 |

*e) Zglob koljena*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | fleksija od 110° i više | 5 |
| 2. | fleksija od 100° do 110° | 4 |
| 3. | fleksija od 90° do 100° | 3 |
| 4. | fleksija <90° (ili ankiloza zgloba) | 1 |

*f) Nožni zglob*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | plantarna fleksija od 30° i više | 5 |
| 2. | plantarna fleksija od 20° do 30° | 4 |
| 3. | plantarna fleksija od 10° do 20° | 3 |
| 4. | plantarna fleksija <10° (ili ankiloza zgloba) | 1 |
| 5. | dorzalna fleksija od 15° i više | 5 |
| 6. | dorzalna fleksija od 10° do 15° | 4 |
| 7. | dorzalna fleksija od 5° do 10° | 3 |
| 8. | dorzalna fleksija <5° | 1 |
e>

*g) Kralježnica*

|  |  |  |
| --- | --- | --- |
|  | pokretljivost zgloba | ocjena zdravstvene sposobnosti |
| 1. | smanjena pokretljivost vratne i lumbalne kralježnice do 1/3 opsega | 4 |
| 2. | smanjena pokretljivost vratne i lumbalne kralježnice do 2/3 opsega | 3 |
| 3. | smanjena pokretljivost vratne i lumbalne kralježnice više od 2/3 opsega | 1 |

***Ad 123., 124., 125. i 126.*** Ocjena zdravstvene sposobnosti donosi se sukladno
utvrđenom smanjenju pokretljivosti zglobova, a prema vrijednostima navedenim u
uvodu skupine XIV.
***Ad 127.*** Ocjena se donosi po pripadajućoj točki zahvaćenih ciljnih organa, lakša
funkcionalna oštećenja – ocjena 3, srednja i teža – ocjena 1.
***Ad 128.*** Ocjena se donosi sukladno utvrđenom smanjenju pokretljivosti zglobova i
stupnju neurološkog ispada.
***Ad 129.*** Kod kongenitalnih malformacija prsnog koša obvezan nalaz plućne
funkcije.
***Ad 130.2.*** Ocjena 1 donosi se za vrlo teške oblike bolesti.
***Ad 135.*** Ocjena se donosi sukladno utvrđenom smanjenju pokretljivosti i
stabilnosti zgloba koljena. Kod blaže nestabilnosti donosi se ocjena 4, kod
nestabilnosti srednjeg stupnja ocjena 3 i kod nestabilnosti težeg stupnja ocjena
1.
***Ad 136.*** Obvezatan nalaz neurologa i dijagnostička obrada. Ocjena 4 donosi se kod
smanjene pokretljivosti kralježnice do 1/3 opsega s lakšim neurološkim ispadima,
ocjena 3 donosi se kod smanjene pokretljivosti kralježnice do 2/3 opsega s
srednje teškim neurološkim ispadima, ocjena 1 donosi se kod smanjene
pokretljivosti kralježnice više od 2/3 opsega i utvrđenih teških neuroloških
ispada.
***Ad 137.*** Ocjena 4 donosi se kod otvaranja usta od 3 do 5 cm, a ocjena 1 kod
otvaranja usta za manje od 3 cm.
***Ad 138.*** Ocjena zdravstvene sposobnosti donosi se sukladno utvrđenom smanjenju
pokretljivosti pojedinog zgloba, a prema vrijednostima navedenim u uvodu skupine XIV.
***Ad 138.9., 138.10. i 138.11.*** Ocjena 4, odnosno 3 donosi se ukoliko je zahvaćena
nedominantna šaka, a ocjena 1 ukoliko je zahvaćena dominantna šaka. Ocjena se
donosi prema funkcionalnoj sposobnosti preostalog dijela šake i prema
zahvaćenosti dominantne/nedominantne šake.
***Ad 139.*** Ocjena se donosi prema funkcionalnoj sposobnosti preostalog dijela šake
i prema zahvaćenosti dominantne/nedominantne šake.
***Ad 141.*** Ocjena 3 se donosi nakon uspješno provedene rehabilitacije s
podlaktičnom protezom.
***Ad 142.*** Stupanj deformiteta stopala obvezno utvrđuje nadležni specijalista. Uz
donesenu ocjenu daje se preporuka nošenja ortopedskih uložaka. Ocjena 3 donosi
se za ravno stopalo III. stupnja, upnja, a ocjena 1 za ravno stopalo IV. stupnja i no stopalo.
***Ad 144.*** Ocjena se donosi prema funkcionalnoj sposobnosti preostalog dijela
stopala.
***Ad 145.3 i 145.4*** Ocjena 3 se donosi ukoliko nema funkcionalnog oštećenja noge, a
ocjena 1 ukoliko je naznačeno funkcionalno oštećenje noge.
***Ad 146.*** Ocjena 3 se donosi nakon uspješno provedene rehabilitacije s potkoljenom
protezom.
***Ad 149.*** Ocjena 3 se donosi ukoliko nema naznačenih degenerativnih promjena.
***Ad 151.*** Ocjena 3 se donosi za skolioze II. stupnja, kifoze koje su posljedica
urođenih anomalija ili posljedica lošeg držanja pri hodu ili sjedenju i lordoze
uz koje postoje i artrotske promjene drugog i trećeg stupnja.
*Skolioza:*Lakši stupanj – iskrivljenost kralježnice do 25°.
Teži stupanj – iskrivljenost kralježnice od 25° i više.
*Kifoza*
Lakši stupanj – iskrivljenost kralježnice do 45°.
Teži stupanj – iskrivljenost kralježnice od 45° i više.
***Ad 152.1*** Spondilolisteza bez neuroloških promjena ocjenjuje se ocjenom 4, a s
lakšim neurološkim promjenama ocjenom 3. Ako je klizanje kralješka veće od jedne
trećine i prisutan je patološki neurološki nalaz donosi se ocjena 1. Obratiti
pozornost na paravertebralnu muskulaturu i lumbosakralni dio kralježnice.
***Ad 155.*** Ocjena 3 donosi se kod trajnog neurološkog oštećenja lakšeg stupnja.
***Ad 157.*** Ocjena 4 donosi se kod funkcionalnog oštećenja lakšeg stupnja. Ocjena 3
donosi se kod funkcionalnog oštećenja srednjeg stupnja.
***Ad 158.*** Ocjena 4 donosi se kod funkcionalnog oštećenja lakšeg stupnja. Ocjena 3
donosi se kod funkcionalnog oštećenja srednjeg stupnja.
***Ad 159.*** Ocjena 4 donosi se kod funkcionalnog oštećenja lakšeg stupnja. Ocjena 3
donosi se kod funkcionalnog oštećenja srednjeg stupnja.
***Ad 160.*** Ocjena 4 donosi se kod funkcionalnog oštećenja lakšeg stupnja. Ocjena 3
donosi se kod funkcionalnog oštećenja srednjeg stupnja.
***Ad 161.*** Ocjena 4 donosi se kod funkcionalnog oštećenja lakšeg stupnja. Ocjena 3
donosi se kod funkcionalnog oštećenja srednjeg stupnja.
***Ad Skupina XVI.*** Ocjena zdravstvene sposobnosti donosi se na temelju nalaza
nadležnog specijalista ginekologa i provedene dijagnostičke obrade.
Ocjena 3 donosi se kod funkcionalnog oštećenja lakšeg stupnja, a ocjena 1 kod
oštećenja težeg stupnja.
***Ad Skupina XVII.*** Ocjena zdravstvene sposobnosti donosi se na temelju nalaza
provedenog pregleda.
***Ad 170.*** Kao mjerilo opće tjelesne nerazvijenosti uzima se u obzir nerazmjer
tjelesne visine i mase, stanje općeg tjelesnog izgleda (boje kože i sluznica,
stanje kože – tanka, nabrana, stanje mišića – hipotonija, scapula alatae),
nerazvijenost sekundarnih spolnih osobina.
Osoba, čija tjelesna masa prema visini ima odstupanje minus (-) 20% i više od
prosjeka za dob i spol ocjenjuje se ocjenom 1.
***Ad 171.*** Perzistirajuća stanja s funkcionalnim poremećajem organskih sustava
ocijeniti sukladno utvrđenom stupnju funkcionalnog poremećaja organa opisanom u
prethodnim točkama ovog Popisa.
***Ad 173.*** Pod višestrukim oštećenjem zdravlja podrazumijeva se oštećenje dva ili
više organskih sustava, organa i/ili osjetila ocijenjeno ocjenom 3, ovisno o
dužnostima i ustrojbenom mjestu.

**PRILOG BR. 6**
MEDICINSKI STANDARDI ZA LETAČKE DUŽNOSTI

Temelje se na Pravilniku o utvrđivanju zdravstvene sposobnosti zrakoplovnog
osoblja i uvjetima kojima mora udovoljavati pravna ili fizička osoba koja
obavlja liječničke preglede zrakoplovnog osoblja i dodatnim uvjetima za
postizanje medicinskog standarda koji odgovara kategoriji zdravstvene
sposobnosti letačkog osoblja. Medicinski standardi dati su pod oznakom JAR-
FCL/CAF (Join Aviation Requirementa Flight Crew Licence/Croatian Air Force)

*JAR-FCL 3.130/CAF Srčano-žilni sustav – Pregled*

> • Standardni dvanaestokanalni elektrokardiogram (EKG) u mirovanju s nalazom
> zahtijeva se na svakom liječničkom pregledu.
> • Elektrokardiografija pod opterećenjem zahtijeva se na prethodnom pregledu
> kandidata Uvjerenja kategorije A i B-1, poslije 40 godina imatelja Uvjerenja
> kategorije A, B, B-1, B-2 i kada je klinički indicirano.
> • Laboratorijske pretrage lipida seruma/plazme i kolesterola, radi procjene
> rizika bolesti srčano-žilnog sustava, zahtijeva se na svakom liječničkom
> pregledu za izdavanje Uvjerenja kategorije A., B, B-1, B-2 i C.

*JAR-FCL 3.135/CAF Srčano-žilni sustav – Krvni tlak*

> Kategorija zdravstvene sposobnosti A, B, B-1, B-2, C
> • Porast sistoličkog tlaka (mjerenog u sjedećem položaju) kao:
> 1. Kandidata za kadeta – pilota, sa sistoličkim tlakom većim od 140 mmHg ili
> dijastoličkim tlakom većim od 90 mmHg tijekom 5-dnevnog mjerenja mora se
> oglasiti nesposobnim.
> 2. Povijest visokog krvnog tlaka zahtijeva medicinski nadzor
> 3. Imatelj Uvjerenja za pilota:
> – Srednji sistolički krvni tlak veći od 140 mmHg i/ili srednji dijastolički tlak
> većim od 90 mmHg. OPASKA: Osobe bez drugih znakova visokog krvnog tlaka sa
> srednjim sitoličkim krvnim tlakom od 141 do 160 mmHg i/ili s dijastoličkim
> krvnim tlakom od 91 do 100 mmHg, mogu zadržati letački status do 6 mjeseci (od
> dana kada je evidentiran visoki krvni tlak) do vraćanja vrijednosti krvnog tlaka
> bez uzimanja odgovarajuće antihipertenzivne terapije.

*JAR-FCL 3.140/CAF Srčano-žilni sustav – Bolesti koronarnih arterija*

> Kategorija zdravstvene sposobnosti A, B-1,
> • Imatelj Uvjerenja/kandidat nakon infarkta miokarda moraju biti ocijenjeni
> nesposobnim
> • Imatelj Uvjerenja/kandidat nakon operacije koronarne premosnice (by-pass) ili
> koronarne angioplastike/postavljanje stenta moraju biti ocijenjeni nesposobnim.

*JAR-FCL 3.145/CAF Srčano-žilni sustav – Smetnje ritma/provođenja*

> Kategorija zdravstvene sposobnosti A, B-1
> • Imatelj Uvjerenja/kandidat s kompletnom blokom desne grane ako je udružena s
> bolestima srca moraju biti ocijenjena nesposobnim
> • Imatelj Uvjerenja/kandidat s WPW sindromom ocjenjuju se nesposobnim.
> • Imatelj Uvjerenja/kandidat sa poviješću bolesti supraventrikularne ili
> ventrikularne tahiarimije uključujući i fibrilaciju i flutter, tahikardiju (tri
> ili više prematurnih ektopičnih srčanih udara ukljućujući i multifokalnu
> tahikardiju), ili znaci slabosti uslijed disritmije ili srčanog zastoja
> ocjenjuju se nesposobnim.
> • Imatelj Uvjerenja/kandidat s endokardijalnim pacemarkerom moraju biti
> ocijenjeni nesposobnima

*JAR-FCL 3.150/CAF Srčano-žilni sustav – Općenito*

> Kategorija zdravstvene sposobnosti A, B-1
> • Imatelj Uvjerenja/kandidat s bilo kojom većom angioplastikom/postavljenim
> stentom arterija moraju biti ocijenjeni nesposobnim

*JAR-FCL 3.155/CAF Dišni sustav – Općenito*

> Kategorija zdravstvene sposobnosti A, B, B-1,B-2, C
> • Testovi funkcije pluća zahtijevaju se na svakom liječničkom pregledu

*JAR-FCL 3.155/CAF Dišni sustav – Bolesti*

> Kategorija zdravstvene sposobnosti A,B-1
> • Imatelj Uvjerenja/kandidat s poviješću sješću spontanog pneumotoraksa moraju biti
> ocijeesposobnim. Od epizode spontanog pneumotorksa moraju proći tri
> godine i uz uredan nalaz plućnih funkcija moguće je izdavanje Uvjerenja o
> zdravstvenoj sposobnosti.
> • Imatelj Uvjerenja/kandidat s kroničnom adhezivnom upalom plućne ovojnice uz
> smanjenje kostopleuralnog kuta mora biti ocijenjen nesposobnim.
> • Imatelj Uvjerenja/kandidat s poviješću sarkoidoze mora biti ocijenjen
> nesposobnim

*JAR-FCL 3.170/CAF Probavni sustav – Bolesti Općenito*

> Kategorija zdravstvene sposobnosti A, B-1
> • Imatelj Uvjerenja/kandidat s poviješću peptičke ulceracije moraju biti
> ocijenjeni nesposobnim, osim pojedinačnih epizoda dispepsije koje se povlače
> poslije medikamentozne terapije.
> Kategorija zdravstvene sposobnosti A, B, B-1, B-2, C
> • Imatelj Uvjerenja/kandidat moraju imati u potpunosti sanirano zubalo

*JAR-FCL 3.175/CAF Bolesti vezane za metabolizam, prehranu i endokrine žlijezde*

> Kategorija zdravstvene sposobnosti A, B, B-1
> • Imatelj Uvjerenja/kandidat s dijabetesom moraju biti ocijenjeni nesposobnim.
> Prisutna glukozurija bez određenog uzroka i brza bubrežna glukozurija uvjetuju
> nesposobnost. Glukozurija poslije obroka ili posije većeg opterećenja ne
> uvjetuje nesposobnost ako nije prisutna i infekcija genitourinarnog trakta i
> zahtijeva dalju medicinsku pretragu.
> Kategorija zdravstvene sposobnosti B, B-1, B-2, C
> – Visina od 162 cm do 195 cm
> – Tjelesna masa, u zavisnosti od tjelesne visine. Dozvoljeno 4,5 kg iznad
> maksimalno dozvoljene tjelesne mase (Tabela br.1)
> – Ograničenje u vrijednostima tjelesne mase zavisi od avionskog/helikopterskog
> sustava za katapultiranje
> Kategorija zdravstvene sposobnosti A
> – Visina od 162 cm do 195 cm
> – Tjelesna masa u zavisnosti od tjelesne visine. Najveća vrijednost tjelesne
> mase zavisi od avionskog sustava za katapultiranje.
> – Dozvoljeno 4,5 kg iznad maksimalno dozvoljene tjelesne mase (Tabela br.1)

*Tabela br. 1* VISINA/TJELESNA MASA

|  |  |  |
| --- | --- | --- |
| Visina, cm | Težina – Muškarci, kg | Težina – Žene, kg |
|  | Minimum/Maksimum | Minimum/Maksimum |
| 162 | 48/74 | 47/66 |
| 165 | 48/77 | 48/68 |
| 168 | 49/79 | 49/70 |
| 170 | 50/81 | 50/72 |
| 173 | 52/84 | 52/74 |
| 175 | 54/86 | 53/76 |
| 178 | 56/88 | 54/79 |
| 180 | 58/90 | 55/80 |
| 183 | 59/93 | 57/83 |
| 185 | 61/96 | 58/85 |
| 188 | 63/99 | 59/88 |
| 190 | 65/102 | 60/90 |
| 193 | 67/104 | 62/93 |
| 195 | 67/107 | 63/95 |

*JARJAR–FCL 3.180/CAF Hematologija*

> Kategorija zdravstvene sposobnosti A, B, B-1, B-2, C
> • KKS, SE i hematokrit se moraju testirati na svakom liječničkom pregledu
> • Imatelj Uvjerenja/kandidat s hematokritom za muškarce od 38% do 50% i za žene
> od 36% do 47% moraju se podvrći ispitivanju. Najniža vrijednost hematokrita za
> izdavanje Uvjerenja je 32%. Svako umanjenje vrijednosti hematokrita mora se
> podvrći ispitivanju. Gubitak 200 cc ili više krvi nositela Uvjerenja /kandidata
> onesposobljava za letačke dužnosti najmanje 72 sata. Platelet pheresias 72 sata
> • Imatelj Uvjerenja/kandidat s brojem trombocita ispod 100 000/mm3 ili iznad 400
> 000/mm3 moraju se podvrći ispitivanju. Trombocitoza iznad 750 000/mm3 nije
> sposoban
> • Imatelj Uvjerenja/kandidat s brojem leukocita od 3 500 do 12 000/mm3 i od 750
> do 3 500/mm3 moraju se podvrći ispitivanju. Broj granulocita ispod 750/mm3 nije
> sposoban

*JAR–FCL 3.185/CAF Mokraćni sustav*

> Kategorija zdravstvene sposobnosti A, B, B-1,B-2, C
> • Analiza mokraće mora biti sastavni dio svakog liječničkog pregleda. Mokraća ne
> smije sadržavati nikakav abnormalan element za koji se smatra da ima patološku
> važnost.
> • Imatelj Uvjerenja/kandidat s poviješću recidivirajućeg ili obostranog
> bubrežnog kamenca moraju biti ocijenjeni nesposobnima.

*JAR–FCL 3.190/CAF Spolno prenosive bolesti i druge infekcije*

> Kategorija zdravstvene sposobnosti A, B, B-1, B-2, C
> • Imatelj Uvjerenja/kandidat ne smije imati utvrđenu povijest bolesti ili
> kliničku dijagnozu bilo kakve spolno prenosive bolesti ili druge infekcije.

*JAR–FCL 3.195/CAF Ginekologija i porodiljstvo*

> Kategorija zdravstvene sposobnosti A, B, B-1 i B-2
> • Imateljica Uvjerenja/kandidatkinja s poviješću bolesti s endometriozom povlači
> sa sobom nesposbnost.
> • Trudnoća povlači sa sči sa sobom nesposobnost. Tijekom trudnoće, od 13tjedna
> trudnoće, nositeljica Uvjerenja može podnijeti zahtjev za provođenjem letačke
> obuke s priloženim nalazom ginekologa. Odobravaju se uvjeti provođenja letačke
> obuke koja je ograničena na zrakoplove s presuriziranom kabinom, s višečlanom
> posadom, više motorni zrakoplov i ne u zrakoplovu s izbacivim sjedalom.

*JAR–FCL 3.200/CAF Zahtjevi vezani za mišićno-koštani sustav*

> Kategorija zdravstvene sposobnosti A, B, B-1, B-2 i C
> • Imatelj Uvjerenja/kandidat mora imati dovoljnu visinu u sjedećem položaju,
> dužinu ruku i nogu te mišićnu snagu za odgovarajući tip zrakoplova/helikoptera.

*Tabela br. 2* ANTROPOMETRIJSKE MJERE KANDIDATA ZA KADETA PILOTA

|  |  |
| --- | --- |
| Sjedeća visina | 865 – 1 010 mm |
| Dužina natkoljenice | 560 – 660 mm |
| Dužina noge | 1 000 – 1 200 mm |
| Funkcionalni doseg noge | 740 – 900 mm |

> Kategorija zdravstvene sposobnosti A, B-1
> • Nositelji Uvjerenja/kandidati sa znacima spondilolisteze ili spodilolize,
> diskus hernije, kompresione frakture veće od 25% ili dislokacije kralješaka
> povlači za sobom nesposobnost.

*JAR–FCL 3.205/CAF Psihijatrijski zahtjevi*

> Kategorija zdravstvene sposobnosti A, B, B-1, B-2 i C
> • Imatelj Uvjerenje/kandidat alkoholno ovisan za sobom povlači nesposobnost. U
> liječenje moraju se uključiti doktor zrakoplovne medicine, psihijatar klinički
> psiholog, socijalni radnik i zapovjednik postrojbe. Poslije 6 mjeseci potpune
> apstinencije i izvan medikamentozne terapije može pristupiti ponovnom pregledu
> za dobivanje Uvjerenja o zdravstvenoj sposobnosti.
> Kategorija zdravstvene sposobnosti A
> (1) Imatelj Uvjerenja/kandidat s poviješću psihoze u obitelji, sa otežanom
> prilagodbom na borbene zrakoplove i poteškoćama u učenju za sobom povlači
> nesposobnost.

*JAR–FCL 3.210/CAF Neurološki zahtjevi*

> Kategorija zdravstvene sposobnosti A, B, B-1, B-2 i C
> • Pregled neurologa se zahtijeva na svakom liječničkom pregledu. EEG se
> zahtijeva na prethodnom pregledu kandidata za kategoriju zdravstvene sposobnosti
> A, B, B-1 i B-2 i temeljem kliničke indikacije.
> • Imatelj Uvjerenja/kandidat s izoliranim epizodama vasovagalne sinkope u
> trajanju od 1 minute bez gubitka kontrole uriniranja, praćena potpunim oporavkom
> bez sekvela ne zahtijeva gubitak sposobnosti ako je nalaz neurologa i kardiologa
> uredan.
> • Ozljeda glave

*Tabela br. 3* PROCJENA SPOSOBNOSTI KOD OZLJEDA GLAVE

|  |  |  |
| --- | --- | --- |
| Stupanj ozljeda glave | Minimalno vrijeme promatranja | Procjena |
| Lakši | 1 mjesec | Kat.zdr.sp.: A, B, B-1,B-2, C  – Neurološka i psihijatrijsko /psihologijska obrada |
| Srednji | 2 godine | Kat.zdr.sp.: A, B, B-1,B-2, C  – Neuroška obrada –  CT glave – Neuropsihologijska obrada |
| Teški | 5 godina za zatvorene ozljede  10 godina za otvorene ozljede | Kat.zdr.sp.: B, B-1 i C – Neuroška obrada – CT glave – Neuropsihologijska obrada |

> • Fiziološki gubitak svijesti tijekom izlaganja »testu hipoksije« u visinskoj
> barokomori bez sekvela, ne zahtijeva gubitak sposobnosti poslije urednog nalaza
> neurologa, kardiologa i doktora zrakoplovne medicine.
>
> Kategorija zdravstvene sposobnosti A, B-1,
>
> • Fiziološki gubitak svijesti tijekom izlaganja »testu G opterećenja« u humanoj
> centrifugi bez neuroloških sekvela, ne zahtijeva gubitak sposobnosti poslije
> urednog nalaza neurologa, kardiologa i doktora zrakoplovne medicine.
> • Gubitak svijesti tijekom tijekom leta zrakoplovom izlaganju većim
> vrijednostima G opterećenja bez neuroloških sekvela, ne zahtijeva gubitak
> sposobnosti poslije urednog nalaza neurologa, kardiologa i doktora zrakoplovne
> medicine.

*JAR–FCL 3.215/CAF Oftalmološki zahtjevi*

> Kategorija zdravstvene sposobnosti A, B, B-1, B-2 i C
> • Oftalmološki pregled, koga provodi specijalist oftalmolog, se zahtijeva na
> svakom pregledu.
> JAR–FCL 3.220/CAF Zahtjevi vida
>
> Kategorija zdravstvene sposobnosti A, B, B-1, B-2 i C
>
> • Greške refrakcije

*Tabela br. 4* GREŠKE REFRAKCIJE

|  |  |  |  |  |  |
| --- | --- | --- | --- | --- | --- |
| Zahtjevi za oštrinu vida na svakom oku | | | Granični zahtjevi za refrakciju oka | | |
| Kat. zdr. sposob. | Vid na daljinu:  bez sa korekcijom | | Greške refrak. | Astigmatizam | Anisometropija |
| Kan. kadeta – pilota | 6/6 (1,0) | - | - | - | - |
| Kan.A, B-1 | 6/6 (1,0) | - | - | - | - |
| A, B-1 | 6/9 (0,7) | 6/6 (1,0) | +2/-0,25 | 0,75 | 2,00 |
| B-2 |  | 6/9 (0,7) | 6/6 (1,0) | +2/-1,5 | 1,50 | 2,00 |
| Kan. B | 6/9 (0,7) | 6/6 (1,0) | +2/-1,5 | 2,00 | 2,00 |
| B | 6/18 (0,3) | 6/6 (1,0) | +3/-2,75 | 2,50 | 2,50 |
| C | 6/9 (0,7) | 6/6 (1,0) | +2/-1,5 | 2,00 | 2,00 |

> • Heteroforija
> Kategorija zdravstvene sposobnosti B i C
> 2·0 prizmatske dioptrije kod hiperforije na 6 metara,
> 10·0 prizmatske dioptrije kod ezoforije na 6 metara,
> 8.0 prizmatske dioptrije kod egzoforije na 6 metara;
> Kategorija zdravstvene sposobnosti A, B-1, B-2
> 1,5 prizmatske dioptrije kod hiperforije na 6 metara,
> 10·0 prizmatske dioptrije kod ezoforije na 6 metara,
> 6.0 prizmatske dioptrije kod egzoforije na 6 metara;
> • Akomodacije oka
> Kategorija zdravstvene sposobnosti A, B-1

*Tabela br. 5.* SNAGA AKOMODACIJE OKA

|  |  |  |  |
| --- | --- | --- | --- |
| Minimum u odnosu na starosnu dob | | | |
| Godine starosti | Dioptrija | Godine starosti | Dioptrija |
| 17 | 8,8 | 32 | 5,1 |
| 18 | 8,6 | 33 | 4,9 |
| 19 | 8,4 | 34 | 4,6 |
| 20 | 8,1 | 35 | 4,3 |
| 21 | 7,9 | 36 | 4,0 |
| 22 | 7,7 | 37 | 3,7 |
| 23 | 7,5 | 38 | 3,4 |
| 24 | 7,2 | 39 | 3,1 |
/tr>| 25 | 6,9 | 40 | 2,8 |
| 26 | 6,7 | 41 | 2,4 |
| 27 | 6,5 | 42 | 2,0 |
| 28 | 6,2 | 43 | 1,5 |
| 29 | 6,0 | 44 | 1,0 |
| s="T-98bezuvl" align="center" style="text-align:center"> 30 | 5,7 | 45 | 0,6 |
| 31 | 5,4 |  |  |

> • Intarokularni tlak
> Kategorija zdravstvene sposobnosti A, B, B-1, B-2 i C
> Glaukom, evidentirana vrijednost 30 mmHg ili više, zahtijeva gubitak
> sposobnosti.
> Okularna hipertenzija, dva ili više puta izmjerene vrijednosti između 22 mmHg i
> 30 mmHg ili razlika od 4 mmHg u tlaku između dva oka zahtijevaju proširenu
> oftalmološku pretragu.

*JAR–FCL 3.230/CAF Otorinolaringološki zahtjevi*

> Kategorija zdravstvene sposobnosti A, B, B-1, B-2 i C
> • Otorinolaringološki pregled se zahtijeva na svakom liječničkom pregledu.
> Kategorija zdravstvene sposobnosti A, B-1,
> • Imatelj Uvjerenja/kandidat s poviješću alergijskog ili nealergijskog
> vasomotornog rinitisa poslije 12 godina starosti povlači za sobom nesposobnost.
> • Imatelj Uvjerenja/kandidat s poviješću radikalne mastoidektomije povlači za
> sobom nesposobnost
> • Imatelj Uvjerenja/kandidat s pormećajem funkcije labirinta, neobjašnjeni ili
> povratni vertigo povlači za sobom nesposobnost
> • Kiruška operacija perforiranog slušnog bubnjića uvjetuje 120 dana
> nesposobnosti.

*JAR–FCL 3.235/CAF Zahtjevi sluha*

> Kategorija zdravstvene sposobnosti A, B, B-1, B-2 i C
> • Sluh mora mora biti testiran čistom tonalnom audiometrijom na svakom pregledu.
> • S – 1 profil: Kandidati za kategoriju zdravstvene sposobnsti A, B, B-1, B-2 i
> C

*Tabela br. 6* GUBITAK SLUHA NE SMIJE BITI VEĆI OD:

|  |  |  |  |  |  |  |
| --- | --- | --- | --- | --- | --- | --- |
| Hz | 500 | 1 000 | 2 000 | 3 000 | 4 000 | 6 000 |
| Db | 25 | 25 | 25 | 35 | 45 | 45 |

• S – 2 profil: Nositelji Uvjerenja kategoriju zdravstvene sposobnosti A, B,
B-1, B-2 i C

*Tabela br. 7* GUBITAK SLUHA NE SMIJE BITI VEĆI OD:

|  |  |  |  |  |  |
| --- | --- | --- | --- | --- | --- |
| Hz | 500 | 1 000 | 2 000 | 3 000 | 4 000 |
| Db | 35 | 35 | 35 | 45 | 45 |

> • S – 3 profil: Nositelji Uvjerenja moraju se između dva redovna zdravstvena
> pregleda podvrgnuti testiranju čistom tonalnom audiometrijom. Gubitak sluha je
> unutar 5 dB u okviru navedenih ograničenja u dvije ili više testiranih
> frekvencija: 35 dB na bilo kojoj od frekvencija 500, 1 000 i 2 000 Hz.
> • S – 4 profil: Nositelji Uvjerenja s gubitkom sluha većim od dozvoljenih
> vrijednosti u S – 3 profilu povlači za sobom nesposobnost

**PRILOG BR. 7.**

![](dodatni/348517.gif)

**PRILOG BR. 8**

![](dodatni/348518.gif)

**PRILOG BR. 9**

![](dodatni/3datni/3if)

**[PRILOG BR. 10](dodatni/377543.pdf)**

**PRILOG BR. 11**

**PRILOG BR. 12**

**PRILOG BR. 13**

**PRILOG BR. 14**

Pravilnik, NN 97/2008-3005
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)